Sitia FM - NΕΑ: ΠΡΟΓΡΑΜΜΑ ΧΡΙΣΤΟΥΓΕΝΝΙΑΤΙΚΩΝ – ΠΡΩΤΟΧΡΟΝΙΑΤΙΚΩΝ ΕΚΔΗΛΩΣΕΩΝ ΣΗΤΕΙΑΣ 2017-2018.\nΚόκκινη κλωστή δεμένη... Μια φορά και έναν καιρό, ήταν τα Χριστούγεννα. Τα ταξίδευε ο Χρόνος, τα πήγαινε στην αγκαλιά της Ελπίδας και εκείνη με τη σειρά της, στα όνειρα των παιδιών… Στο δρόμο, όσο μακρινός κι αν ήταν, συναντούσαν το παραμύθι και όλοι μαζί, έκαναν τη μεγαλύτερη ευχή του χρόνου...\nΣτον ‘’ Κήπο των αληθινών ευχών’’ τίποτα δεν είναι αδύνατο. Όλα μπορούν να συμβούν. Εσύ κλείσε τα μάτια, πάρε βαθιά ανάσα και κάνε μια ευχή. « Κοίτα! Είδες; Τα πάντα μπορεί να συμβούν» ψιθύρισε η νεραιδονονά της Σταχτοπούτας και κούνησε το μαγικό της ραβδάκι. Το πνεύμα των Χριστουγέννων χτύπησε τα κουδουνάκια του... Με μιας το κοριτσάκι με τα σπίρτα, έπαψε να κρυώνει και να πεινά, ο γέρο-Σκρούτζ να είναι φιλάργυρος και μόνος, η Σταχτοπούτα να ντρέπεται για τα παλιά της ρούχα και η Μουλάν που δε μιλούσε την ίδια γλώσσα με τους υπόλοιπους, άρχισε να μιλά και να την καταλαβαίνουν! Όσο για το μολυβένιο στρατιωτάκι; Κανείς πια δεν έβλεπε πως είχε μόνο ένα πόδι. Πήρε την μπαλαρίνα του αγκαλιά και χόρεψαν για πάντα ευτυχισμένοι. Το έλκηθρο του Άι Βασίλη με όλη του την ξωτικο-οικογένεια προσγειώθηκε, απαλά στο έδαφος. Ο Καπελάς και η Αλίκη από τη Χώρα των θαυμάτων χαμογέλασαν. Ο λαγός κοίταξε το ρολόι του. Η Μαίρη Πόππινς ετοίμασε τη βαλίτσα της για αλλού... Τα Χριστούγεννα έφταναν...\nΜύθοι μύθοι παραμύθι το κουκί και το re-μυθοι... Ήρθε η ώρα για στολίδι! Οι αγαπητοί μας Θησαυροκυνηγοί προσθέτουν τη φαντασία τους και δημιουργούν μια ζεστή, Χριστουγεννιάτικη ατμόσφαιρα στην πόλη μας! Στολίδια και κατασκευές με υλικά που τους προσφέρει η διοργανώτρια ομάδα του 10ου Επετειακού Κυνηγιού Κρυμμένου Θησαυρού! Με εκτίμηση οι Ανεκτίμητοι... https://www.facebook.com/groups/149...\nΤο Σάββατο 16 Δεκεμβρίου 2017, στις., θα πραγματοποιηθεί η εκδήλωση της σχολής χορού «Φωτεινή Τερρανόβα» με τίτλο: «Σαν όνειρο Χριστουγεννιάτικης νύχτας» σε συνεργασία με τον ΔΟΚΑΣ στα πλαίσια των χριστουγεννιάτικων εκδηλώσεων του Δήμου. Η σχολή χορού «Φωτεινή Τερρανόβα» (αναγνωρισμένη από το κράτος), θα παρουσιάσει τμήματα έντεχνου, κλασικού χορού, μπαλέτου και jazz. Με μεγάλη χαρά μαθητές της σχολής, παιδιά από 3,5 ετών, έφηβοι και ενήλικες θα παρουσιάσουν το ταλέντο τους και την δουλειά τους στον έντεχνο χορό. «Σαν όνειρο Χριστουγεννιάτικης νύχτας». Μικρές και μεγαλύτερες μπαλαρίνες θα ταξιδέψουν θεατές σε μια μαγική περιπέτεια επί σκηνής, με μουσικές μεγάλων συνθετών. Είσοδος ελεύθερη Υπεύθυνη τμημάτων χορού-Χορογραφίες: Φωτεινή Τερρανόβα.\nΚΥΡΙΑΚΗ 17/12/2017 ΕΠΙΣΗΜΗ ΗΜΕΡΑ ΕΝΑΡΞΗΣ ΧΡΙΣΤΟΥΓΕΝΝΙΑΤΙΚΩΝ-ΠΡΩΤΟΧΡΟΝΙΑΤΙΚΩΝ ΕΚΔΗΛΩΣΕΩΝ ΣΤΟΝ ‘’ΚΗΠΟ ΤΩΝ ΑΛΗΘΙΝΩΝ ΕΥΧΩΝ’’.\n10.00 π.μ. ’’SITIA GEOPARK road race’’ Διοργάνωση Δ.Ο.Κ.Α.Σ.\n6.00 μ.μ. ‘’Η ώρα της μεγάλης ευχής’’! (Διαδραστικό παιχνίδι για παιδιά κάθε ηλικίας από το Καλειδοσκόπιο) .\n6.30μ.μ ‘’Τα παραμύθι των παραμυθιών και ο Κήπος των Αληθινών Ευχών’’ (Σύλλογος Φίλων Μουσικής -Καλειδοσκόπιο).\nΜας υποδέχονται οι ήρωες των παραμυθιών και... ο Άγιος Βασίλης με την οικογένεια του. Χορωδία Δημοτικού Ωδείου υπό τη διεύθυνση της Τζούλιας Κρος\nΦιλαρμονική Δήμου Σητείας υπό τη διεύθυνση του Γιώργου Φουρναράκη. Μουσική επιμέλεια, Μάκης Αρακλιώτης. Το Λύκειο Ελληνίδων με τα παιδιά και τους εφήβους τους, μας παρουσιάζουν αγαπημένους χορούς του τόπου μας. Τραπεζόντα (Χοροί και τραγούδια του Πόντου από την χορευτική ομάδα Τραπεζόντα),\nΤο Λύκειο Ελληνίδων με τους ενήλικες χορευτές του, μας παρουσιάζουν Ευρωπαϊκούς χορούς της δεκαετίας του 50. Παίζουν και τραγουδούν. Λιναρδάκης Γιάννης, Σπυριδάκης Μιχάλης,Βασιλάκης Κων/νος.\nΤΡΙΤΗ 19/12/2017 6.30μ.μ.Κατασκευάζουμε τα βραχιολάκια των ευχών.(Ο μύθος λέει, ότι την Κυριακή των Φώτων πετάμε τα βραχιολάκια μας στη θάλασσα κάνοντας μια ευχή και εκείνη..βγαίνει αληθινή). ‘’Οργάνωση MUSES.’’\n7.00 μ.μ. Κοντά μας το Κρητικό συγκρότημα του Γιάννη Κατσαβαβάκη! Σας περιμένουμε να γλεντήσουμε παρέα, με μουσική και τραγούδια του τόπου μας!!!\nΠΑΡΑΣΚΕΥΗ 22/12/2017 5.30μ.μ. - 8.00 μ.μ. Δημιουργική απασχόληση από τον οδηγισμό Σ.Ε.Ο. - τοπικό τμήμα Σητείας. Οργάνωση,Σ.Ε.Ο. - τοπικό τμήμα Σητείας.\n18:00μ.μ. Οι χορωδίες: ♬ CORO SITIA, ♫ Χορωδία Ωδείου Φραγκίσκου Λεονταρίτη, ♪ English for Life students,\nσας προσκαλούν στο Χριστουγεννιάτικο χωριό στην πλατεία της πόλης μας στις 22 Δεκεμβρίου στις 6μμ, να απολαύσετε ένα πλούσιο γιορτινό ρεπερτόριο από διεθνή, ελληνικά και παραδοσιακά χριστουγεννιάτικα τραγούδια.\n19:30 Σχολή Παραδοσιακών Χορών Λίτσα Βεζυράκη Την Παρασκευή 22 Δεκεμβρίου και ώρα 19:30,"Το καραβάκι των Ευχών" ξεκινάει την διαδρομή του με τελικό προορισμό την Ίδρυση Κέντρων Δημιουργικής Απασχόλησης Παιδιών με Αναπηρία (ΚΔΑΠ-ΜΕΑ) στην πόλη μας. Σας περιμένουμε όλους στον ‘’Κήπο των Αληθινών Ευχών’’ για να στολίσουμε το παραδοσιακό καραβάκι, με ξομπλιαστά στολίδια, χρώματα και χριστουγεννιάτικες κάρτες, με τις πιο θερμές μας ευχές για τα φετινά Χριστούγεννα! Θα ακολουθήσει παραδοσιακό γλέντι με τραγούδια και χορούς απο το Αιγαίο και την Μ.Ασία. Ελάτε να θυμηθούμε "ξεχασμένους" χορούς της Κρήτης, όπως αυτοί χορεύονταν στα στενά σοκάκια ενός χωριού! Θα μας συνοδεύσει το μουσικό συγκρότημα του Νίκου Πρινιωτάκη. Ο κουμπαράς μας θα βρίσκεται στον Κήπο των Χριστουγέννων καθ'όλη την διάρκεια της εκδήλωσης για την οικονομική ενίσχυση του Ε.Ε.Ε.Ε.Κ Σητείας (Εργαστήρι Ειδικής Επαγγελματικής Εκπαίδευσης και Κατάρτισης). ‘’Διοργάνωση: Σχολή Παραδοσιακών Χορών Λίτσα Βεζυράκη’’\n21:30 CΟRΟ SITIA –ΧΟΡΩΔΙΑ ΦΡΑΓΚΙΣΚΟΣ ΛΕΟΝΤΑΡΙΤΗΣ, στο Sitia beach.\nΣΑΒΒΑΤΟ 23/12/2017 5.30μ.μ. - 8.00 μ.μ.Δημιουργική απασχόληση από τον οδηγισμό Σ.Ε.Ο. - τοπικό τμήμα Σητείας. ‘’Οργάνωση,Σ.Ε.Ο. - τοπικό τμήμα Σητείας.’’ 6.30 μ.μ ΚΑΛΙΚΑΝΤΖΑRUN! (Ενισχύουμε τα κοινωνικά παντοπωλεία της πόλης μας)\n‘’Καλλιτεχνική ομάδα Συλλόγου Φίλων Μουσικής- Καλειδοσκόπιο!’’ ΘΑ ΓΙΝΕΙ ΧΑΜΟΣ!\nΜετά το πέρας του RUN, PARTY ΚΑΛΙΚΑΝΤΖΑRUN!!! Με σουβλάκια και ρακές και με τρέλα μουσικές!!!\n‘’Μουσική επιμέλεια, Μάκης Αρακλιώτης.’’\n7.00μ.μ. Ο Ιωσήφ Καναβάκης και το συγκρότημα του, στον ‘’Κήπο των Αληθινών Ευχών’’! Κοντά μας, Ιωσήφ Καναβάκης (λύρα φωνή), Ιωάννης Τσαμπανάκης (φωνή), Βαγγέλης Σφεντιλάκης (λαούτο), Μανώλης Παπαιωάννου (κιθάρα – μπάσο) Γιάννης Τσομπανάκης (λαούτο), Γιώργος Καναβάκης (κρουστά). Σας περιμένουμε!\nΔΕΥΤΕΡΑ 25/12/2017 6.30μ.μ.Ζωγραφίζουμε μυρωδάτα στολίδια από σαπούνι, με την Κατερίνα Τσίχλα. ‘’Οργάνωση Cretan cosmetics.’’\nΤΕΤΑΡΤΗ 27/12/2017 6.00 μ.μ - 9.00μ.μ. Δημιουργική απασχόληση από το Σύλλογο Γονέων του 3ου Δημοτικού Σχολείου.\nΠΕΜΠΤΗ 28/12/2017 6.00 μ.μ - 9.00μ.μ. Δημιουργική απασχόληση από το Σύλλογο Γονέων του 3ου Δημοτικού Σχολείου. 6.30 μ.μ.Ένα -δύο - τρία ΖΝΤΟ!!! Παίζουμε παλιά, ξεχασμένα παιχνίδια στον ‘’ Κήπο των Αληθινών Ευχών’’ . Επιτρέπεται η είσοδος σε ηλικίες από 3- 103 ετών. ‘’Οργάνωση Δημοτικό Σχολείο Αρμένων.’’\nΠΑΡΑΣΚΕΥΗ 29/12/2017 6.00 μ.μ - 9.00μ.μ. Δημιουργική απασχόληση από το Σύλλογο Γονέων του 3ου Δημοτικού Σχολείου.\n6.00 μ.μ. - 8.00 μ.μ.Συντροφιά με τον αληθινό Αι Βασίλη στον ‘’Κήπο των αληθινών ευχών’’. Για μικρά και μεγάλα παιδιά. Σας περιμένουμε!!! Άγιος Βασίλης – Συλιγνάκης Μανώλης\nΠΑΡΑΣΚΕΥΗ 29/12/2017 6.30μ.μ.Το βιβλιοπωλείο «Το θρανίο» προσκαλεί τους μικρούς μας φίλους σε μια μαγική βραδιά αφήγησης παραμυθιού με τη συνοδεία μουσικής στον «Κήπο των αληθινών ευχών»! Για όλους όσοι λατρεύουν τα μαγευτικά παραμύθια! Σας περιμένουμε! ‘’Οργάνωση, βιβλιοπωλείο «Το θρανίο»’’\nΣΑΒΒΑΤΟ 30/12/2017 5.30μ.μ. - 8.00 μ.μ.Δημιουργική απασχόληση από τον οδηγισμό Σ.Ε.Ο. - τοπικό τμήμα Σητείας. ‘’Οργάνωση,Σ.Ε.Ο. - τοπικό τμήμα Σητείας.’’\nΗ υποδοχή του Άι Βασίλη στο λιμάνι της πόλης. Άγιος Βασίλης υπάρχει και το ξέρουμε! Το έχουμε μάθει από παλιά. Η δουλειά του είναι απλή, αλλά έχει δύναμη: Μας δίδαξε να πιστεύουμε! Να αγαπάμε και να προσφέρουμε! Μας έμαθε να ονειρευόμαστε. Ο Αι – Βασίλης….. ο δικός μας…\n11.00 π.μ. Καλωσορίζουμε το νέο έτος με τα «Παιχνίδια του Κόσμου»! Το Πρόγραμμα Προαγωγής Αυτοβοήθειας Σητείας προσκαλεί μικρούς και μεγάλους, στην Κεντρική Πλατεία της Σητείας, να παίξουμε και να γνωρίσουμε παραδοσιακά, χειροποίητα παιχνίδια από διάφορες χώρες και πολιτισμούς. ‘’Οργάνωση. Πρόγραμμα Προαγωγής Αυτοβοήθειας Σητείας.’’\n11. 00 π.μ. Ο σύλλογος φίλων με άλογα στο εδώ και τώρα θα παρευρεθεί στις χριστουγεννιάτικες εκδηλώσεις του Δήμου με ένα πόνι. Για λόγους ασφαλείας δεν θα γίνει ιππασία.\nΧορηγοί Σύλλογος Φίλων Μουσικής Σητείας. Εμπορικός Σύλλογος Σητείας. Διοργανώτρια ομάδα του 10ου Επετειακού Κυνηγιού Κρυμμένου Θησαυρού: ΑΝΕΚΤΙΜΗΤΟΙ ΣΤΙΜΑΔΟΡΟΙ. Super Market ΧΑΛΚΙΑΔΑΚΗΣ. Super Market ΑΡΙΑΔΝΗ. ΟΙΝΩ (Κοκολάκης Κωνσταντίνος Ι.) KOUBEBE. ΑΦΟΙ Κ. & Γ. ΕΥΑΓ. ΣΑΡΙΚΑ Ο.Ε.Ε. ΚΟΥΝΕΛΑΚΗΣ Ζαχαροπλαστείο. ΜΑΚΗΣ ΜΑΡΚΑΚΗΣ. ΜΑΚΗΣ ΑΡΑΚΛΙΩΤΗΣ. NΙΚΟΣ ΧΑΤΖΗΔΑΚΗΣ - PHOTOLAB CRETE. ΕΥΑΓΓΕΛΙΑ Ν ΣΓΟΥΡΑΚΗ Κεντήματα και Εργόχειρα. ΑΡΕΤΑΚΗΣ Καφές, ξηροί καρποί. ΤΣΑΝΤΑΚΗ ΑΓΓΕΛΙΚΗ Είδη συσκευασίας. Χριστουγεννιάτικοι ιδιοκτήτες σπιτιών. muses Κληματσούδα Καλλιόπη cretan cosmetics Κατερίνα Τσίχλα θρανίο Δημήτρης Ζαμπετάκης bibalart Άννα Σιλιγνάκη Αντωνία Σταυρακάκη, Dover Tim, Καλαμπόκη Μαρία, Μαρία Δαμουλάκη, Σφενδουράκη Μαρία - Εμμανουέλα.


Σπάνια κοινή εμφάνιση: Δείτε τον Λεονάρντο Ντι Κάπριο με... - Star.gr\nLIFESTYLE Πέμπτη, 28 Απριλίου 2016, 19:23\nΣπάνια κοινή εμφάνιση: Δείτε τον Λεονάρντο Ντι Κάπριο με τον ροκά μακρυμάλλη πατέρα του!\nΕίναι 72 χρονών και ούτε που του φαίνεται-ΦΩΤΟΡΕΠΟΡΤΑΖ\nΜπορεί στις περισσότερες δημόσιες εμφανίσεις του αλλά και στο Κόκκινο Χαλί ο Λεονάρντο Ντι Κάπριο να συνοδεύεται από την μητέρα του, αλλά αυτή τη φορά έκανε την διαφορά!\nΌπως βλέπετε και στο φωτορεπορτάζ, ο 41χρονος βραβευμένος με Oscar ηθοποιός εθεάθη σε σπάνια κοινή έξοδο με τον 72χρονο πατέρα του, Τζόρτζ.\nΟι δυο τους έδωσαν το «παρών» στο πάρτι του παίκτη του baseball Μάικ Πιάτσα στην Νέα Υόρκη, που έλαβε χώρα στο παραδοσιακό ιταλικό εστιατόριο Bamonte’s.\nΠατέρας και γιος, έφτασαν στο εστιατόριο σε μεγάλα κέφια, ενώ δεν έλειψαν και οι τρυφερές στιγμές μεταξύ τους, καθώς ο φακός τους απαθανάτισε αγκαλιασμένους και πολύ χαρούμενους που έβλεπαν ο ένας τον άλλον.\nΑν νομίζετε πάντως πως την παράσταση έκλεψε ο σταρ απατάστε, καθώς ο μπαμπάς του ήταν αυτός που τράβηξε πάνω του όλα τα φλας των παπαράτσι.\nΡοκάς, με μακρύ καστανό μαλλί, έδειχνε πολύ νεότερος από την πραγματική του ηλικία.\nΝα αναφέρουμε τέλος, πως ο πατέρας και η μητέρα του Ντι Κάπριο (Ιρμελίν Ιντενμπίρκεν) γνωρίστηκαν όταν ήταν φοιτητές στο πανεπιστήμιο και έφεραν στον κόσμο τον Λεό το 1974. Ωστόσο όταν ο ηθοποιός ήταν ενός έτους, αποφάσισαν να πάρουν διαζύγιο, με τον πατέρα του να ξαναπαντρεύεται το 1995 την Πέγκι Φεράρ.\nΟ Ντι Κάπριο μεγάλωσε με την μητέρα του, και αυτός είναι ένας λόγος που της έχει τόσο μεγάλη αδυναμία, με πολλούς να τον χαρακτηρίζουν τον «μαμάκια» του Hollywood:\n«Δεν μεγάλωσα με προνόμια. Μεγάλωσα σε μια πολύ σκληρή γειτονιά στο ανατολικό Los Angeles. Αυτή η γυναίκα (η μητέρα μου), οδηγούσε καθημερινά τρεις ώρες για να με πάει σε άλλο σχολείο, ώστε να έχω περισσότερες ευκαιρίες στη ζωή μου» είχε πει ο Ντι Κάπριο σε παλαιότερες δηλώσεις του.


Ζέστη και υγρασία στο «Δ. Νικολούζος» - Onsports.gr\nΑλεξάνδρα Λούτση\t08 Ιουλίου 2012, 00:59\nΖέστη και υγρασία στο «Δ. Νικολούζος»\nΑπό αφόρητη ζέστη και υγρασία σημαδεύτηκε η πρώτη ημέρα της Πανελλήνιας Συνάντησης Ανάπτυξης, που διεξάγεται στην Κέρκυρα στη μνήμη του αδικοχαμένου κωπηλάτη του ΝΑΟΚ Διονύση Νικολούζου.\nΟι 230 και πλέον νεαροί κωπηλάτες και κωπηλάτριες 12 έως 14 ετών από 23 σωματεία όλης της Ελλάδας, οι οποίοι παίρνουν μέρος στους αγώνες, έδωσαν τον καλύτερο εαυτό τους στους προκριματικούς και επαναληπτικούς που έγιναν στην Παραλία Γουβιών (Βενετσιάνικα ναυπηγεία) παρά τις αντίξοες συνθήκες. Το σημερινό (08/07) πρόγραμμα θα ξεκινήσει από πολύ νωρίς, συγκεκριμένα στις 07.15, με τους ημιτελικούς. Στις 08.55 θα αρχίσουν οι τελικοί, οι οποίοι αναμένεται να ολοκληρωθούν λίγο πριν από τις 11.00.


Ο πίνακας του Basquiat που πουλήθηκε 110εκ. και έσπασε κάθε ρεκόρ δημοπρασίας για Αμερικανό καλλιτέχνη | HuffPost Greece\n21/05/2017 10:46 EEST\nΟ πίνακας του Basquiat που πουλήθηκε 110εκ. και έσπασε κάθε ρεκόρ δημοπρασίας για Αμερικανό καλλιτέχνη\nA Sotheby's official speaks about an untitled painting by Jean-Michel Basquiat during a media preview May 5, 2017 at Sotheby's In New York. The piece is one of the creations to be auctioned during the Impressionist and Modern Art evening sale May 16, 2017 in New York / AFP PHOTO / Don Emmert (Photo credit should read DON EMMERT/AFP/Getty Images)\nΈνας πίνακας του Jean-Michel Basquiat πουλήθηκε πριν λίγες ημέρες στην υψηλότερη τιμή που έχει πωληθεί ποτέ έργο Αμερικανού καλλιτέχνη σε δημοπρασία: $110.5 εκατομμύρια.\nΤο «Untitled», από ακρυλικό και λάδι σε καμβά 182εκ.x172εκ., απεικονίζει ένα κρανίο φιλοτεχνημένο από τον αξέχαστο καλλιτέχνη και η δημοπρασία του πραγματοποιήθηκε το βράδυ της Πέμπτης στον οίκο Sotheby's της Νέας Υόρκης. Η όλη διαδικασία κράτησε 10, αρκετά έντονα, λεπτά, με την αρχική προσφορά να ξεκινά από $57εκ., αφήνοντας άναυδο το κοινό. Σύμφωνα με το Bloomberg, το Sotheby's εκτιμούσε πως το έργο θα πωλούταν τουλάχιστον $60εκ.\nΉταν το έκτο μεγαλύτερο ποσό που έχει δοθεί ποτέ σε δημοπρασία για οποιοδήποτε έργο τέχνης, βάζοντας έτσι τον Basquiat δίπλα στον θρυλικό Pablo Picasso. Μόνο 10 έργα τέχνης παγκοσμίως έχουν πωληθεί για περισσότερα από $100εκ.\nΟ πλειοδότης με τη νικητήρια προσφορά, ο Ιάπωνας συλλέκτης έργων τέχνης και δισεκατομμυριούχος επιχειρηματίας ηλεκτρονικού εμπορίου, Yusaku Maezawa, ανακοίνωσε την αγορά του με μια ανάρτηση στον προσωπικό του λογαριασμό στο Instagram, όπου απεικονίζεται να στέκεται δίπλα στο έργο του Basquiat.\n«Όταν αντίκρισα για πρώτη φορά αυτόν τον πίνακα, μούδιασα από τον ενθουσιασμό και την ευγνωμοσύνη μου για την αγάπη που έχω στην τέχνη», είπε. «Θέλω να μοιραστώ αυτή την εμπειρία με όσους περισσότερους ανθρώπους γίνεται».\nΗ δημοσίευση κοινοποιήθηκε από το χρήστη Yusaku Maezawa (@yusaku2020) στις Μάι 18, 2017, 5:33μμ PDT\nΟι συλλέκτες Jerry και Emily Spiegel είχαν αγοράσει τον πίνακα το 1984 για το ταπεινό ποσό των $19.000, όταν ο Basquiat ήταν ουσιαστικά άγνωστος και δεν είχε ακόμη εκθέσει πουθενά τα έργα του.\nΟ Basquiat πέθανε από υπερβολική δόση ηρωίνης το 1988 σε ηλικία 27 ετών. Ζωγράφιζε για επτά χρόνια. Ο πίνακας με το κρανίο φιλοτεχνήθηκε το 1982 και θεωρείται ένα από τα πιο σημαντικά του έργα που βρίσκεται ακόμη σε χέρια ιδιωτών.\nΟ Maezawa είπε πως σκοπεύει να δανείζει το έργο σε ιδρύματα ανά τον κόσμο, πριν το κάνει μέρος της μόνιμης έκθεσης σε ένα μουσείο που έχει ιδρύσει στην πατρίδα του, την πόλη Chiba της Ιαπωνίας.\nΟ επιχειρηματίας αγόρασε πέρυσι έναν ακόμη πίνακα του Basquiat του 1982, σε μια δημοπρασία του οίκου Christie's, προς $57.3εκ. Εκείνη την περίοδο ήταν το υψηλότερο χρηματικό ποσό που είχε δοθεί ποτέ για έργο του Basquiat.\nPLUS: Culture Jean-Michel Basquiat basquiat Sotheby's Yusaku Maezawa Έργο Τέχνης δημοπρασία Ζαν Μισέλ Μπασκιά ζωγραφική


ΕΝΗΜΕΡΩΣΗ ΣΑΒΒΑΤΟΚΥΡΙΑΚΟΥ ΑΝΔΡΙΚΟ Σπουδαία εμφανιση έκανε η ομάδα μας σήμερα... - Pera Club\nΕΝΗΜΕΡΩΣΗ ΣΑΒΒΑΤΟΚΥΡΙΑΚΟΥ ΑΝΔΡΙΚΟ Σπουδαία εμφανιση έκανε η ομάδα μας σήμερα...\nΣπουδαία εμφανιση έκανε η ομάδα μας σήμερα Κυριακή απέναντι στην Λυκόβρυση (1-1).\nΤο σκορ μας αδικεί γιατί χάσαμε πολλές ευκαιρίες να πάρουμε την νίκη αν και παίζαμε με 10 παίκτες από το 40΄.\nΠροηγηθήκαμε στο 40΄ με γκολ- οβίδα του Ποριώτη έξω απο την περιοχή, αλλά ταυτόχρονα αποβλήθηκε ο Νάκος Ν. γιατί μίλησε άσχημα στον πάγκο των αντιπάλων μας. Απορίας άξιο είναι πως τον άκουσε ο διαιτητής σε απόσταση περίπου 80 μέτρων.\nΜάλιστα κάτω απο τα δοκάρια μας έκατσε ο μπακ-χαφ Παλαμάρας Αλεξ. λόγω ασθένειας του β΄τερματοφύλακα μας Λευτέρη Κορεντή.\nΑυτό όμως μας πείσμωσε περισσότερο. Στο β ημίχρονο παρόλο που παίζαμε με μία απο τις καλύτερες ομάδες της κατηγορίας και με αριθμητικό μειονέκτημα οι παίκτες μας τα έδωσαν κυριολέκτικά όλα. Δεχτήκαμε την ισοφάριση περίπου στο 70΄σε μία άτυχη στιγμή αλλά μετά χάσαμε τρεις μεγάλες ευκαιρίες για να πάρουμε την νίκη.\nΑυτή η εμφάνιση μας κάνει περήφανους αλλά ταυτόχρονα μας αφήνει μία πίκρα για το πόσο πολύ αδικήσαμε τους ίδιους μας τους εαυτούς όλη την φετινή χρονιά.\nΤο σίγουρο είναι πως στα εναπομείναντα παιχνίδια θα παλέψουμε για το καλύτερο δυνατό. Με εμφανίσεις σαν την σημερινή η ομάδα μας δεν έχει να φοβηθεί τίποτα και μπορεί να σώσει την χρονιά.\nΠαρόμοια ικανοποίηση έφεραν και οι εμφανίσεις των τμημάτων υποδομής μας.\nΣυγκεκριμένα το εφηβικό με αρκετούς νέους παίχτες κέρδισε στο ντέρμπυ τον Αρη Χολαργού 2-1 με πολύ καλή εμφάνιση στο Β΄Ημίχρονο.\nΤο παμπαιδικό όπως κάθε αγώνα είναι ασταμάτητο και φιγουράρει στην πρώτη θέση στο τουρνουα soccerlink. Αυτή την φορά επιβλήθηκε με 4-0 του Χολαργού εκτός έδρας.\nΤα Τζούνιορ αυτή την φορά δεν τα κατάφερε και έχασαν σπο τον ΑΟΝΑ. Τα παιδιά κάπου χάθηκαν στο τεράστιο γήπεδο της Αργυρούπολής, Ίσως θα πρέπει να μεταφερθούμε για προπονήσεις στο μεγάλο γήπεδο της ΕΠΟ.\nΤα προτζούνιορ το πάλεψαν και αν και προηγήθηκαν 3-0 έχασαν 5-4 απο τον ΠΟΨ.\nΣυγχαρητήρια σε όλα τα παιδιά και στους τεχνικούς μας για την προσπάθειά τους και για την ικανοποίηση που μας δίνουν!!!\nΣΥΝΕΧΙΖΟΥΜΕ ΤΗΝ ΠΡΟΣΠΑΘΕΙΑ ΓΙΑ ΒΕΛΤΙΩΣΗ!!!


Γυναικεία μάσκα Malala - Gettermannix\nΑρχική σελίδα / Μάσκες / Γυναικείες εκτυπωμένες μάσκες / Γυναικεία μάσκα Malala\nΓυναικεία μάσκα Malala\nOne size μάσκα με την βραβευμένη με Νόμπελ Ειρήνης Malala Yousafzai για τον αγώνα της για το δικαίωμα των κοριτσιών στην εκπαίδευση. Η μάσκα αυτή είναι είναι ειδικά σχεδιασμένη για να εφάπτεται άψογα σε κάθε πρόσωπο χωρίς να μετακινείται.\nΓυναικεία μάσκα Malala ποσότητα\nΚατηγορίες: Γυναικείες εκτυπωμένες μάσκες, Μάσκες Ετικέτες: Βαμβακερή, Εκτυπωμένη, Ρυθμιζόμενο λάστιχο\nΓυναικεία one size υφασμάτινη κεντημένη μάσκα 2 στρωμάτων.\nΟι μάσκες της Gettermannix κατασκευάζονται στην Ελλάδα. Όλα τα υλικά που χρησιμοποιούνται (υφάσματα, λάστιχα, ελάσματα, χάντρες) έχουν επιλεγεί προσεκτικά. H μέθοδος εκτύπωσης που εφαρμόζουμε εγγυάται την αντοχή των σχεδίων μας.\nΤο εσωτερικό είναι λευκό βαμβακερό υψηλής πυκνότητας, προκειμένου να προστατεύει αποτελεσματικά συγκρατώντας τα αιωρούμενα σταγονίδια. Το μήκος των ελαστικών κορδονιών που διαθέτουν ρυθμίζεται, έτσι ώστε να προσαρμόζονται σε όλα τα πρόσωπα χωρίς να δημιουργείται ενόχληση στα αυτιά. Επίσης διαθέτουν ρινικό έλασμα για να προστατεύεται σωστά η μύτη και να μη θολώνουν τα γυαλιά. Μπορούν να πλυθούν άφοβα στους 60°C και σιδερώνονται μόνο από την εσωτερική πλευρά.\nΠαιδική μάσκα Green J\nΓυναικεία μάσκα Summer Love\nΠαιδική μάσκα All masks


αλεπού του Ολύμπου: Άρχισε η διάλυση της Νουδούλας δύο 24ωρα πριν ανοίξουν οι κάλπες.....\nΆρχισε η διάλυση της Νουδούλας δύο 24ωρα πριν ανοίξουν οι κάλπες.....\n«Να φύγεις το βράδυ της Κυριακής»\nζητούν Μητσοτακικοί και Καραμανλικοί\nαπό τον Α.Σαμαρά\n«Ειδικά χθες θα μπορούσε η.. κυβέρνηση να πάρει την ευκαιρία των ανακοινώσεων Ντράγκι και να τις παρουσιάσει ως ένα δικό της επίτευγμα, αλλά έχασε ακόμη μία ευκαιρία και βρέθηκε πάλι να κυνηγά τον ΣΥΡΙΖΑ», ανέφερε πηγή από τη ΝΔ. Τα παραδείγματα είναι πολλά και η οργή πλέον στον κόμμα συσσωρεμένη σε βάρος του Αντώνη Σαμαρά.\n«Κάποιοι άνθρωποι είναι αβελτίωτοι. Βλέπουν ότι αυτό που κάνουν είναι αναποτελεσματικό. Ότι τους γυρίζει μπούμερανγκ. Κι όμως εθελοτυφλούν και συνεχίζουν να το κάνουν. Όπως η στρατηγική του φόβου που επέλεξε να εφαρμόσει στον προεκλογικό αγώνα η ηγετική ομάδα της Νέας Δημοκρατίας.Αμα είσαι μονοκόμματος (για να μη χρησιμοποιήσω χειρότερους χαρακτηρισμούς) δεν παίρνεις από λόγια και βγάζεις μόνος σου τα μάτια σου. Και το κακό είναι ότι δεν πληρώνεις μόνος σου -όπως είναι φυσικό- τις συνέπειες. Αλλά και πάρα πολλοί άλλοι».\nΑνώνυμος 24 Ιανουαρίου 2015 - 5:00 μ.μ.\nΔηλαδή, αν αλλάξει η ηγεσία της Ν.Δ. οι ψηφοφόροι της, παντελώς κατεστραμμένοι οικονομικά λόγω των υπογραφών των βουλευτών τους στα μνημόνια και στις δανειακές συμβάσεις, θα είναι ευτυχείς και έτοιμοι γιά νέες δόξες; Δηλαδή γιά να καταλάβω, αφού τόσο κατηγορούν τον αρχηγό τους, που οι ίδιοι τον ψήφισαν, γιατί δεν αμφισβήτησαν τις επιλογές του νωρίτερα; φοβήθηκαν την διαγραφή ; Ο Καμμένος γιατί δεν φοβήθηκε; Είναι γνωστόν ότι οι ψηφοφόροι της Ν.Δ. έχουν κοντή μνήμη και ιδιαίτερο δεσμό με την εξάρτηση από το κόμμα γιά μικρο-εξυπηρετήσεις.Ναι όλοι αυτοί οι συντηρητικοί , μικρομεσαίοι και μεροκαματιάρηδες που τους πέταγαν το ξεροκόμματο γιά να μη τους πάρουν οι κομμουνιστές τα σπίτια, όλοι αυτοί οι αφελείς άνθρωποι στήριξαν επί σειρά ετών τη Ν.Δ. Θα ξεχάσουν αλήθεια την καταστροφή τους άν αλλάξει η ηγεσία της Ν.Δ.; Είναι πολύ πιθανό, αλλά το δις εξαμαρτείν ουκ ανδρός σοφού εστίν.


Πώς θα χάσω 5 κιλά σε 1 μήνα; Το πρόγραμμα διατροφής από την Δρ Μαρία Ψωμά πριν την παραλία! Πώς να χάσετε βάρος σε ambien\nΠώς να χάσετε βάρος σε ambien. Πώς να χάσετε βάρος υγιεινά και να το διατηρήσετε | iTrofi\nΜην ξεχνάτε ότι, εάν επιδιώκετε να κάνετε μεγάλες αλλαγές στη διατροφή σας και στην υγεία σας, είναι πάντα χρήσιμο να συμβουλεύεστε έναν ειδικό γιατρό ή διατροφολόγο. Περισσότερα λαχανικά - πώς να χάσετε βάρος σε ambien πράσινα Δεκάδες επιστημονικές μελέτες έχουν συνδέσει τις δίαιτες με υψηλή περιεκτικότητα σε λαχανικά, κυρίως πράσινα, με καλύτερα αποτελέσματα υγείας, απώλειας βάρους και μειωμένου κινδύνου για διάφορες χρόνιες ασθένειες.\nΔεν χρειάζεται να βγάλετε το κρέας, τα γαλακτοκομικά προϊόντα ή τα ψάρια από τη διατροφή σας. Στην πραγματικότητα, τα καλύτερα αποτελέσματα φαίνεται ότι προέρχονται συνήθως από δίαιτες που συνδυάζουν μεγάλες ποσότητες λαχανικών με υγιείς πηγές πρωτεΐνης.\nΜην παραλείπετε το πρωινό Αν δεν φάτε πρωινότο πιθανότερο είναι ότι θα είστε πιο επιρρεπείς σε «κακά» σνακς μέσα στην ημέρα. Αντικαταστήστε τα αναψυκτικά και τα γλυκά ροφήματα με ποτά χωρίς ζάχαρη Τα γλυκά ροφήματα συχνά περιέχουν πολλές από τις πώς να χάσετε βάρος σε ambien που καταναλώνετε κάθε μέρα, όμως δεν σας γεμίζουν με τον ίδιο τρόπο που κάνει το στερεό φαγητό.\nΤην επόμενη φορά που ψάχνετε για κάποιο άλλο ποτό εκτός από νερό, δοκιμάστε ροφήματα χωρίς ζάχαρη. Ακόμα και τα αναψυκτικά διαίτης είναι πιθανώς μια καλύτερη επιλογή. Αντικαταστήστε το λευκό ψωμί και το ρύζι με δημητριακά ολικής άλεσης Ένα από τα λιγότερο υγιεινά συστατικά φαίνεται να είναι οι εξευγενισμένοι υδατάνθρακες που βρίσκονται σε πολλά επεξεργασμένα τρόφιμα.\nΤα δημητριακά ολικής από την άλλη, χωνεύονται αργά και μας χορταίνουν περισσότερο. Μειώστε τους υδατάνθρακες όπου μπορείτε Η μείωση της πρόσληψης υδατανθράκων είναι ένας εύκολος τρόπος για να σταθεροποιήσετε τα επίπεδα σακχάρου στο αίμα.\nΚαι έχοντας σταθερά επίπεδα σακχάρου στο αίμα, έχετε περισσότερες πιθανότητες απώλειας βάρους, καλύτερα ενεργειακά επίπεδα και μειωμένο κίνδυνο χρόνιων παθήσεων. Επιδιώξτε να χάσετε μόνο ½ ή ένα κιλό την εβδομάδα Το αργό αδυνάτισμα σας δίνει αρκετό χρόνο για να δημιουργήσετε υγιή νέα πρότυπα φαγητού και άσκησης που μπορείτε να διατηρήσετε σε όλη σας τη ζωή.\nΜην ξεχνάτε ότι «χτίζετε» νέες συνήθειες και αυτό απαιτεί χρόνο. Κινηθείτε περισσότερο.\nΗ τακτική καθημερινή κίνηση οποιουδήποτε είδους είναι ένα βασικό συστατικό κάθε υγιεινού τρόπου ζωής και είναι ιδιαίτερα σημαντική αν θέλετε να αδυνατίσετε και να διατηρήσετε το σωστό βάρος. Δώστε προσοχή στην πρωτεΐνη Είναι ένα βασικό συστατικό που βοηθάει να τροφοδοτήσουμε τους μυς μας και να παραμείνουμε χορτάτοι.\nΕπίσης, επιβραδύνει τη διάσπαση των υδατανθράκων σε ζάχαρη, αποτρέποντας τις απότομες αυξομειώσεις στα επίπεδα ινσουλίνης. Για να βεβαιωθείτε ότι η πρόσληψη πρωτεϊνών είναι σταθερή, προσθέστε αυγά, όσπρια, ψάρια και γαλακτοκομικά προϊόντα σε γεύματα με βάση τα λαχανικά και τα ολικής άλεσης σιτηρά.\nΒάλτε κάποια υγιεινά λιπαρά ξανά στη διατροφή σας Έρευνες δείχνουν ότι η κατανάλωση λίπους δεν μας προσθέτει υποχρεωτικά βάρος. Αντίθετα, μπορεί να μας βοηθήσει να χάσουμε, ίσως κάνοντας μας να αισθανόμαστε πλήρεις, περιορίζοντας έτσι την κατανάλωση ζάχαρης.\nΜειώστε στο ελάχιστο τα γλυκά, αν δεν απώλεια βάρους popsugar να τα κόψετε εντελώς, και δίνετε προσοχή στην περιεκτικότητα σε ζάχαρη στις ετικέτες των επεξεργασμένων υπογλυκαιμία καύσης λίπους, ειδικά στις σάλτσες, τα dressings στις σαλάτες και τα γαλακτοκομικά προϊόντα. Δοκιμάστε να γυμναστείτε το πρωί Εάν επιλέξετε να ενσωματώσετε την τακτική άσκηση στην προσπάθεια απώλεια βάρους, η έρευνα δείχνει ότι μια προπόνηση νωρίς το πρωί με άδειο στομάχι συμβάλλει καλύτερα στην απώλεια βάρους και ενισχύει τα επίπεδα ενέργειας προετοιμάζοντας το σώμα για κάψιμο του λίπους όλη την ημέρα.\nΑφαιρέστε τα τρανς λιπαρά από τη διατροφή σας Τα τρανς λιπαρά είναι παρόντα σε μια σειρά επεξεργασμένων τροφών, όπως τα κέικ, τα μπισκότα, τα πατατάκια και τα αρτοσκευάσματα. Ψάξτε για την ένδειξη "μερικά υδρογονωμένα έλαια" στη λίστα των συστατικών.\nΈχουν συνδεθεί στενά με τις καρδιακές παθήσεις, καθώς η κατανάλωση φαίνεται να αυξάνει τα επίπεδα της λεγόμενης κακής χοληστερόλης και τα χαμηλότερα επίπεδα καλής χοληστερόλης.\nΠροετοιμαστείτε για τις καταστάσεις που μπορεί να σας κάνουν να υποκύψετε σε διατροφικές ατασθαλίες Αντί να ψωνίζετε την τελευταία στιγμή όταν νοιώθετε αληθινά πεινασμένοι αγοράζοντας ό,τι πιο ανθυγιεινό βρίσκετε μπροστά σας, προγραμματίστε και έχετε μαζί σας πάντα ένα θρεπτικό σνακ.\nΕάν βγείτε έξω για φαγητό, πάρτε το μισό σας γεύμα πίσω στο σπίτι Προσέξτε τα μεγέθη των μερίδων, φάτε τη μισή μερίδα στο εστιατόριο και την υπόλοιπη πάρτε την πακέτο πώς να χάσετε βάρος σε ambien σπίτι.\nΑπώλεια βάρους άτομο\nΠεριορίστε με μέτρο και σωστό πλάνο τη θερμιδική σας πρόσληψη αλλά αφήστε και λίγο χώρο για κάποια μικρή λιχουδιά μια φορά στο τόσο. Γιατί; Οι δίαιτες αστραπή ίσως λειτουργήσουν βραχυπρόθεσμα, αλλά οι περισσότεροι άνθρωποι καταλήγουν να επιστρέφουν στις παλιές ανθυγιεινές συνήθειες τους. Για να αποκτήσετε και κυρίως να διατηρήσετε ένα λεπτό κορμί, βεβαιωθείτε ότι μπορείτε να ακολουθήσετε σε βάθος χρόνου το συγκεκριμένο διατροφικό πλάνο.\nΙωάννα της Λωρραίνης (Jeanne D’ Arc 1412-1431)\nΑντικατάσταση άρθρωσης: Οφέλη εναντίον κινδύνων\nΔίαιτα – Διατροφή & Αδυνάτισμα\nΑυτό είναι το χειρότερο είδος υδατανθράκων για τον μεταβολισμό - Savoir Ville\nΠράσινος καφές: Η νέα τάση στο γρήγορο αδυνάτισμα! - ententiki.com\n11 Best Ιδέες για το υπνοδωμάτιο images | Greek recipes, Greek dishes, Greek cookies


Deluxe Σουίτα - 18Micon Μοναστηράκι Αθήνα\nΗ Deluxe Σουίτα με θέα την Ακρόπολη (28m2/ 302ft2) μπορεί να φιλοξενήσει έως και 2 άτομα, διαθέτει 1 διπλό king-size κρεβάτι, γραφείο, μονό νιπτήρα, ντουζιέρα, μια smart TV 40 ιντσών, μπαλκόνι με θέα την Ακρόπολη και δωρεάν εσπρέσο και τσάι.\nΈνας συνδυασμός βιομηχανικής ταπετσαρίας και λευκού μαρμάρου δημιουργεί μια ενδιαφέρουσα αντίθεση. Το φυσικό φως του ήλιου που προέρχεται από το μεγάλο μπαλκόνι προσφέρει ζεστασιά. Το ιδιωτικό μπαλκόνι προσφέρει επίσης εκπληκτική θέα στην Ακρόπολη. Οι σχεδιαστές μας με ενδιαφέρουσες λεπτομέρειες ενθαρρύνουν μια εξατομικευμένη εμπειρία που σας κάνει να νιώθετε σαν στο σπίτι σας!


1ο Ολοήμερο Νηπιαγωγείο Λυκόβρυσης: Συνέντευξη από τον παππού και τη γιαγιά\nΤα παιδιά μέσα από την χρήση των Τ.Π.Ε. .(Τεχνολογίες Πληροφοριών και Επικοινωνιών) σε καθημερινές τους δραστηριότητες εντός και εκτός σχολικής τάξης μαθαίνουν να τις χρησιμοποιούν με ασφαλή και ορθό τρόπο, αντιλαμβάνονται τη σημασία και το ρόλο της ψηφιακής τεχνολογίας στο κοινωνικό και πολιτισμικό γίγνεσθαι και αναπτύσσουν κατάλληλες στάσεις και αξίες.\nΗ χρήση τους στο νηπιαγωγείο δεν είναι αυτοσκοπός.\nΟι Τ.Π.Ε. μπορούν να υποστηρίξουν με πολλούς τρόπους τη γλωσσική ανάπτυξη και ειδικότερα την προφορική και γραπτή επικοινωνία, την ανάγνωση και την ακρόαση.\nΑναπτύσσουν την προφορική επικοινωνίας όταν ηχογραφούν με ένα μικρόφωνο και ένα ψηφιακό κασετόφωνο ή υπολογιστή (π.χ. τις φωνές τους ή τις ιστορίες τους).\nΜε αφορμή λοιπόν την ημέρα που είναι αφιερωμένη παγκοσμίως στην τρίτη ηλικία, δώσαμε στο σπίτι, το φυλλάδιο που έχει αναρτηθεί στη σελίδα Περί Νηπιαγωγών, συνέντευξη από τον παππού ή τη γιαγιά (το τρίτο κατά σειρά φυλλάδιο).\nΣυζητήσαμε προηγουμένως στην τάξη με τα παιδιά, τι είναι η συνέντευξη , ποιοι παίρνουν κατ΄επάγγελμα συνεντεύξεις και για ποιο σκοπό και βάλαμε όλοι για το σπίτι τα ταμπελάκια των δημοσιογράφων.\nΜαθησιακοί στόχοι: Παράγουν προφορικά κείμενα σύμφωνα με τις δεσμεύσεις που ισχύουν κάθε φορά, να συνειδητοποιήσουν ότι οι Τ.Π.Ε. έχουν συγκεκριμένα χαρακτηριστικά δηλαδή: σχεδιάζονται με σκοπό την κάλυψη των αναγκών του ανθρώπου, να χρησιμοποιούν εργονομικά, με ασφάλεια και με δεοντολογικό τρόπο τις Τ.Π.Ε. (συσκευές και εφαρμογές), να αυτονομηθούν σταδιακά στη χρήση τους.\nΤα παιδιά λοιπόν πήραν με τη βοήθεια των γονέων συνεντεύξεις από τους παππούδες και τις γιαγιάδες, τις κατέγραψαν με τη βοήθεια των γονέων τους στα παραπάνω έντυπα και τα έφεραν στο σχολείο προκειμένου να τα παρουσιάσουν.\nΠριν από την παρουσίαση όμως τα παιδιά γνώρισαν τον ιούδα της τάξης:\nΠρόκειται για έναν ψηφιακό ηχογράφο (digital voice recorder).\nΜιλήσαμε στην παρεούλα για τη χρήση του (ρουφάει τη φωνή μας και στη συνέχεια τη μαρτυράει, εξ ου και το όνομά του) και τη χρήση των πλήκτρων του: πατώντας το δεξί κόκκινο κουμπί αρχίζει η ηχογράφηση, με το αριστερό κουμπί σταματά η ηχογράφηση. Όταν πατάμε το κόκκινο κουμπί μιλάμε στο μικρόφωνο του ιούδα στο πάνω μέρος του.\nΟ ιούδας έχει δύο βασικούς κανόνες καλής λειτουργίας:\n1. Μιλάμε στο μικρόφωνο με τη δυνατή φωνή μας.\n2. Όταν ο ιούδας ρουφάει τη φωνή ενός παιδιού δεν θέλει να ακούει καμία άλλη.\nΚάθε παιδί παρουσίασε όποιες πληροφορίες θυμόταν σχετικά.\nΤα παιδιά λοιπόν παρουσιάζουν τον παππού ή τη γιαγιά τους:\nΑναρτήθηκε από 1ο Νηπιαγωγείο Λυκόβρυσης στις 9:16 μ.μ.


Δώστε τέλος στην κακοποίηση ζώων! Οι τσάντες – κάκτοι είναι εδώ και δίνουν ισχυρό μήνυμα σε όλους! - Art & You\nΔώστε τέλος στην κακοποίηση ζώων! Οι τσάντες – κάκτοι είναι εδώ και δίνουν ισχυρό μήνυμα σε όλους!\nΔημοσιεύτηκε στις 28 Νοεμβρίου 2019 28 Νοεμβρίου 2019 από τον Art & You\nΆρθρο: ArtandYou team (Xrusa K.)\nΑν είστε και εσείς από τα άτομα που πολεμάνε για το περιβάλλον τους και θέλουν να δώσουν ένα τέλος στην κακοποίηση ζώων, τότε δυο Μεξικανοί σας έχουν την απάντηση!\nΤο brand, “Desserto”, επιδιώκει να αντικαταστήσει το δέρμα όχι μόνο σε τσάντες, αλλά και σε ρούχα, αξεσουάρ, έπιπλα, ακόμη και αυτοκίνητα με το πέρασμα του χρόνου!\nΗ λεγόμενη πράσινη επιχειρηματικότητα, έχει ανοίξει τον δρόμο για νέες ιδέες που θα σέβονται το περιβάλλον, σε αντίθεση με τις υπάρχουσες και θα βελτιώσουν ακόμη και την αισθητική μας σε μεγαλύτερο βαθμό.\nΙδρυτές αυτής της ιδέας, οι Adrián López Velarde και Marte Cázarez, οι οποίοι και σκέφτηκαν να δημιουργήσουν τόσα προϊόντα από κάκτο. Ακριβώς, οι δυο τους αναζητούσαν μια βιώσιμη εναλλακτική στο ζωικό δέρμα και σκέφτηκαν τι καλύτερο από τους κάκτους ;\n«Μετά από δύο χρόνια έρευνας και ανάπτυξης, καταφέραμε να παραγάγουμε ένα υλικό που συμμορφώνεται με τις προδιαγραφές των βιομηχανιών που χρησιμοποιούν ζωικό ή συνθετικό δέρμα».\nΜην ανησυχείτε, διότι το προϊόν τους έχει περάσει από τεστ, και έχει διαπιστωθεί πως πληροί όλες τις προδιαγραφές για να χρησιμοποιηθεί σε ρούχα, αξεσουάρ, έπιπλα κλπ. Προσδόκιμο ζωής μάλιστα του έδωσαν έως και δέκα χρόνια, ενώ είναι τόσο ευέλικτο, όσο και δροσερό!\n«Χάρη στη βιολογική σύνθεσή του, αναπνέει όπως και το ζωικό δέρμα», δήλωσαν οι ιδρυτές.


ΤΙ ΛΕΣ ΤΩΡΑ:Ήταν αγνοούμενος για 7 χρόνια, επειδή είχε σφηνώσει σε καμινάδα! – fraptime\nΑρχική/ΚΟΣΜΟΣ/ΤΙ ΛΕΣ ΤΩΡΑ:Ήταν αγνοούμενος για 7 χρόνια, επειδή είχε σφηνώσει σε καμινάδα!\nΤρομερή ιστορία και αυτή…\nΜια απίστευτη ιστορία, ήρθε στο φως, πριν από περίπου ένα μήνα, καθώς, σύμφωνα με τις αρχές του Κολοράντο, τα απομεινάρια του Τζόσουα Μάντουξ, ο οποίος είχε εξαφανιστεί μυστηριωδώς πριν από 7 χρόνια, βρέθηκαν από ένα συνεργείο κατεδάφισης, σε μια καμπίνα στο Γούντλαντ Παρκ, περίπου ένα χιλιόμετρο μακριά από το σπίτι του.\nΗ ιστορία, κατά πάσα πιθανότητα θα μείνει καλυμμένη από ένα πέπλο μυστηρίου, όμως οι αρχές που αντίκρισαν το θέαμα, έβγαλαν το πόρισμα, πως ο θάνατος του Μάντουξ ήταν ένα τραγικό δυστύχημα.\nΟ Μάντουξ ήταν ένας αδύνατος νεαρός συνεπώς υπέθεσε πως μπορούσε να σκαρφαλώσει από την καμινάδα και να μπει μέσα στην καλύβα. Σύμφωνα με τα τοπικά μέσα, όμως, η καμινάδα είχε ειδική κατασκευή, έτσι ώστε αν κάποιος μπει, δεν έχει τη δυνατότητα να σκαρφαλώσει πάλι πάνω. Επίσης, το συνεργείο κατεδάφισης που βρήκε τα απομεινάρια, είπε πως η είσοδος του τζακιού, ήταν μπλοκαρισμένη από μεγάλα έπιπλα κι έτσι ο Μάντουξ, δεν θα μπορούσε να έχει διέξοδο ούτε από κει.\nΟ πατέρας του νεαρού, αποκάλυψε πως ο Τζόσουα ήταν ο μικρός του γιος και πως ο μεγάλος, είχε πεθάνει δυο χρόνια πριν την εξαφάνιση του Τζόσουα. «Ξύπνησα μια μέρα και ήταν εκεί. Μετά δεν ξαναγύρισε ποτέ σπίτι» είπε ο πατέρας.\nΚανείς δεν γνωρίζει αν ο θάνατος του αδερφού του, είχε να κάνει κάτι με την εξαφάνιση του Τζόσουα. Η οικογένεια, έχει άλλες δυο κόρες. Η μια από αυτές ανήρτησε μια ειδοποίηση εξαφάνισης, όμως κανείς δεν μπορούσε επί πολλά χρόνια να δώσει στοιχεία για το που μπορεί να βρισκόταν οΤζόσουα.\nΟ ιδιοκτήτης της καμπίνας, είπε πως η οικογένειά του αγόρασε το οίκημα πριν από 60 χρόνια. Η συγκεκριμένη καλύβα, αποτελούσε κομμάτι του ράντσου Θάντερχεντ, το οποίο ήταν περιβόητο για τις διοργανώσεις παράνομου τζόγου και «ιδιαίτερων» πάρτι.\nΕίπε στις αρχές, όταν ρωτήθηκε, πως συχνά πυκνά, έκανε έλεγχο για να δει αν το σπίτι «ήταν στη θέση του», καθώς ήταν ακατοίκητο εδώ και μια δεκαετία κι ενώ είχε παρατηρήσει την άσχημη μυρωδιά δεν μπορούσε να εξακριβώσει την προέλευσή της.\nΠλέον ο πατέρας του Τζόσουα εξέφρασε την ανακούφισή του για το γεγονός πως θα έδινε στο γιο του, το πρέπον τελευταίο αντίο.\nΗ καλύβα εν τέλει κατεδαφίστηκε, γιατί ο ιδιοκτήτης σχεδιάζει στο σημείο να χτίσει 32 σπίτια για διακοπές ζευγαριών, εκμεταλλευόμενος και το σημείο στο δάσος.\nΑυτός είναι ο μακελάρης του Όρεγκον- Σκότωσε 13 ανθρώπους και τραυμάτισε άλλους 20 (φωτό)\nΑγαπημένη ηθοποιός έκλεισε τα μάτια της για πάντα μετά από σοβαρά προβλήματα υγείας!


Με αφορμή τη συζήτηση για την δυνατότητα να ψηφίσουν ηλεκτρονικά στις εκλογές του νέου φορέα της προοδευτικής παράταξης όσοι ενδιαφέρονται, θα ήθελα να σημειώσω μερικές σκέψεις και να καταγράψω εμπειρίες από την κυβερνητική μου θητεία.\nΤο ερώτημα που έχει τεθεί είναι αν είναι δυνατόν να διασφαλιστεί το αδιάβλητο της ηλεκτρονικής ψηφοφορίας.\nΗ Πρόεδρος του ΠΑΣΟΚ Φώφη Γεννηματά έχει διατυπώσει μία σειρά από εύλογες ανησυχίες όσον αφορά την τεχνική πλευρά του θέματος.\nΠιστεύω όμως ότι το θέμα είναι άκρως – ίσως και αποκλειστικά – πολιτικό και πολύ λιγότερο τεχνικό. Θα το εξηγήσω αυτό αφού προηγουμένως καταγράψω τις εμπειρίες μου, τις οποίες αναφέρω με αντίστροφη χρονολογική σειρά.\n1: Εκλογές Πρυτάνεων\nΣτην προετοιμασία του νόμου για την τριτοβάθμια εκπαίδευση και όσο ήμουν Υφυπουργός με αρμοδιότητα στην τριτοβάθμια εκπαίδευση υποστήριζα ότι τους Πρυτάνεις των πανεπιστημίων θα πρέπει να τους επιλέγει το Συμβούλιο Διοίκησης μετά από μία ακαδημαϊκή διαδικασία, όπου οι υποψήφιοι θα είχαν αξιολογηθεί από τους καθηγητές και το υπόλοιπο προσωπικό του ιδρύματος. Μεσολάβησε η παραίτησή μου τον Ιούνιο του 2011 και τελικά υιοθετήθηκε η άποψη οι Πρυτάνεις να εκλέγονται με ψηφοφορία από τους καθηγητές του πανεπιστημίου. Συμμετέχοντας σε συσκέψεις, χωρίς κάποια αρμοδιότητα μετά την παραίτησή μου, υποστήριζα ότι αφού υιοθετήθηκε αυτή η προσέγγιση, οι εκλογές αυτές θα έπρεπε να γίνονται ηλεκτρονικά. Για προφανείς λόγους και επιφυλάξεις υιοθετήθηκε τελικά η κλασική μέθοδος της αυτοπρόσωπης ψηφοφορίας με κάλπη. Όταν οι διαφωνούντες όμως μπλοκάρισαν τις εκλογές με κλείδωμα αιθουσών και διάφορους άλλους τρόπους, αποφασίστηκε να υιοθετηθεί η ηλεκτρονική ψηφοφορία. Τη διαδικασία οργάνωσε και υλοποίησε κρατική μονάδα που υποστηρίζει επί χρόνια το Υπουργείο Παιδείας.\nΌσο καιρό εφαρμόστηκε το σύστημα αυτό λειτούργησε εξαιρετικά. Όσον αφορά βέβαια την τεχνική πλευρά, γιατί στην πολιτική απέτυχε λόγω των πολιτικών δεδομένων που προέκυψαν μετά τις εκλογές του 2015.\n2: Ηλεκτρονική υποβολή ερευνητικών προτάσεων\nΣτο πλαίσιο των αρμοδιοτήτων μου ως Υφυπουργός Παιδείας αρμόδιος για θέματα έρευνας υιοθέτησα για πρώτη φορά στη χώρα μας την ηλεκτρονική υποβολή των ερευνητικών προτάσεων. Σε αυτή την πρωτοβουλία υπήρξαν πολλές αντιρρήσεις, κυρίως από τους συναδέλφους μου καθηγητές πανεπιστημίου για θέματα ασφάλειας κτλ. Θεωρούσα όμως, ότι η αξιολόγηση των προτάσεων εντός της χώρας από συναδέλφους αυτών που τις είχαν υποβάλει άφηνε πολλά περιθώρια για αδιαφάνεια και συναλλαγές. Και δεν ήταν μόνο η εντύπωσή μου, είχα πολλές μαρτυρίες επ’ αυτού. Αυτός ήταν ο λόγος που αποφάσισα οι προτάσεις να αξιολογούνται αποκλειστικά από επιστήμονες του εξωτερικού. Για να γίνει όμως αυτό, έπρεπε οι προτάσεις να υποβάλλονται ηλεκτρονικά για να μην χαθούμε στη γραφειοκρατία των ταχυδρομικών συναλλαγών που θα υπέσκαπτε το όλο εγχείρημα.\nΗ όλη διαδικασία λειτούργησε θαυμάσια. Η πλατφόρμα φτιάχτηκε από δύο ενθουσιώδεις και κεφάτους συνεργάτες με μηδενικό κόστος. Ούτε ιδιωτικές εταιρίες ούτε συμβάσεις με εξωτερικούε συνεργάτες. Από ό,τι αντιλαμβάνομαι είναι από τα λίγα πράγματα που δεν έχουν ανατραπεί μέχρι σήμερα.\n3: Ηλεκτρονικό μηχανογραφικό\nΈχοντας την αρμοδιότητα των πανελλαδικών εξετάσεων ως Υφυπουργός Παιδείας στην κυβέρνηση Παπανδρέου διαπίστωσα ότι εξακολουθούσε να υφίσταται η μεγάλη ταλαιπωρία των υποψηφίων και των γονιών τους, που την περίοδο υποβολής μηχανογραφικών θα έπρεπε να κάνουν ουρές έξω από τα σχολεία περιμένοντας τη σειρά τους για να μπουν στην αίθουσα όπου βρίσκονταν οι υπεύθυνοι, να καταθέσουν το μηχανογραφικό, αφού φυσικά συζητούσαν πρώτα με τους υπευθύνους. Θεώρησα ότι αυτό θα έπρεπε να αλλάξει και τα μηχανογραφικά να υποβάλλονται ηλεκτρονικά για να σταματήσει αυτή η ταλαιπωρία. Κανένα πολιτικό στέλεχος από αυτά που άκουσαν την άποψή μου δεν διαφώνησε επί της ουσίας, αλλά διατύπωσαν έντονες επιφυλάξεις για το πόσο αυτό θα ήταν εφικτό να γίνει άμεσα, δηλ. εντός του 2011. Η πολιτική άποψη μάλιστα ήταν ότι «καλή είναι αυτή η ιδέα και θα πρέπει να γίνει, αλλά ας το αφήσουμε για του χρόνου για να το προετοιμάσουμε καλύτερα». Γνωρίζοντας ότι στην Ελλάδα το «του χρόνου» ίσως σήμαινε «ποτέ», δεδομένης και της ρευστότητας στα ελληνικά πολιτικά πράγματα διαχρονικά, επέμεινα ότι αυτό έπρεπε να γίνει τη συγκεκριμένη χρονιά. Οι τεχνικές αντιρρήσεις ήταν πολλές με επιχειρήματα του τύπου «θα μπορούν να μπουν και άλλοι και να αλλάξουν το μηχανογραφικό υποψηφίων», «μπορεί να πέσει το σύστημα μέσα στη διαδικασία και αυτή να καθυστερήσει», ή ότι αν κάτι πάει στραβά σε αυτή τη διαδικασία, ίσως θα πέσει και η κυβέρνηση δεδομένης της σημασίας των πανελλαδικών εξετάσεων στα ελληνικά πράγματα. Αυτό ήταν και το ισχυρότερο πολιτικό επιχείρημα.\nΜε μία ομάδα τεσσάρων ή πέντε υπαλλήλων του Υπουργείου Παιδείας ξεκινήσαμε την προσπάθεια αυτή. Με κέφι και με διάθεση, ξενυχτώντας πολλές φορές στο Μαρούσι, για να κάνουμε αυτό που εθεωρείτο ακατόρθωτο. Δεν κάναμε σύμβαση με καμιά εταιρεία ιδιωτική ή δημόσια, ούτε και απευθυνθήκαμε σε άτομα εκτός Υπουργείου. Όλα αυτά έγιναν από το προσωπικό του Υπουργείου Παιδείας, που ίσως για πρώτη φορά ένιωσε τέτοια εμπιστοσύνη στις ικανότητές του.\nΗ διαδικασία ολοκληρώθηκε. Όλα έγιναν χωρίς το παραμικρό πρόβλημα. Οι υποψήφιοι είχαν τον χρόνο να κάθονται στο σπίτι τους να φτιάχνουν το μηχανογραφικό τους, να το σώζουν προσωρινά και να επανέρχονται σε αυτό. Να συζητούν με όποιον ήθελαν, όποτε ήθελαν για όση ώρα ήθελαν. Αναρωτιέμαι αν αυτό θα είχε γίνει αν είχε αναβληθεί τότε.\nΜία εβδομάδα περίπου πριν τις εκλογές του 2009 ο Γ.Α. Παπαπανδρέου στην τελευταία ίσως προεκλογική του ομιλία δεσμεύτηκε ότι όλες οι επιλογές στελεχών της δημόσιας διοίκησης που θα γίνονται από την κυβέρνηση, θα γίνονταν με ανοιχτές διαδικασίες και αξιολόγηση όσων ενδιαφερθούν να συμμετέχουν σε αυτές. Κανείς δεν πίστευε τότε ότι αυτό θα γίνει, κατ’ αρχήν για πολιτικούς λόγους, αλλά και για τεχνικούς. Να θυμίσω ότι μέχρι τότε ούτε καν το ΑΣΕΠ με μακροχρόνια εμπειρία σε διαδικασίες επιλογής στελεχών δεν είχε εφαρμόσει ηλεκτρονικό μηχανισμό υποβολής υποψηφιοτήτων. Οι αιτήσεις στοιβάζονταν σε κούτες στα γραφεία του ΑΣΕΠ και από εκεί προχωρούσε η διαδικασία.\nΔύο μέρες μετά τις εκλογές ο τότε Πρωθυπουργός ζήτησε από μία ομάδα συνεργατών του (οκτώ αν θυμάμαι καλά), μεταξύ των οποίων νομικοί και φυσικά πολιτικά στελέχη, να του κάνουν πρόταση για τη διαδικασία υλοποίησης αυτής της εξαγγελίας. Η συνάντηση που έγινε στο Μέγαρο Μαξίμου κράτησε αρκετές ώρες. Εκεί φάνηκε η διαφορετική αντίληψη των συμμετεχόντων. Διατυπώθηκαν εύλογες αντιρρήσεις για τη δυνατότητα να διαμορφωθεί η κατάλληλη ηλεκτρονική βάση δεδομένων όπου θα υποβάλλονταν οι αιτήσεις των ενδιαφερομένων, αλλά και για την νομιμότητα της διαδικασίας όσον αφορά την υποβολή των στοιχείων κάθε ενδιαφερόμενου. Στη συνάντηση φάνηκε ότι επτά από τους οκτώ συμμετέχοντες πίστευαν ότι η διαδικασία αυτή δεν μπορούσε και δεν έπρεπε να εφαρμοστεί. Έγινε επικοινωνία με τον Πρωθυπουργό και εκείνος ζήτησε από όλους μας να καταγράψουμε την άποψή μας με την επιχειρηματολογία μας και να του τη στείλουμε. Πράγματι, όπως προανέφερα, οι επτά διατύπωσαν τις αιτιολογημένες ενστάσεις τους και ένας υποστήριξε με τα δικά του επιχειρήματα την υιοθέτηση της διαδικασίας και μάλιστα ηλεκτρονικά.\nΠρος έκπληξη όλων ο Πρωθυπουργός απάντησε αμέσως ότι προχωράμε στη διαδικασία αυτή με πλήρη εφαρμογή της ηλεκτρονικής υποβολής υποψηφιοτήτων.\nΗ απόφαση αυτή ήταν βέβαια καθαρά πολιτική. Καμιά αμφιβολία δεν υπάρχει ότι και τα νομικά, αλλά και τα τεχνικά επιχειρήματα των διαφωνούντων είχαν σοβαρά ερείσματα. Όμως η απόφαση που πήρε ο Πρωθυπουργός ήταν πολιτική. Όσον αφορά το τεχνικό και νομικό μέρος η διαδικασία εφαρμόστηκε άψογα. Όπου προέκυψαν δυσκολίες, αυτές ήταν καθαρά πολιτικές από τις αντιδράσεις Υπουργών, αλλά και άλλων παραγόντων της δημόσιας ζωής για τη νέα διαδικασία που προφανώς περιόριζε σημαντικά το κομματικό κράτος και την πολιτική συναλλαγή.\nΤο τεχνικό μέρος το διαχειρίστηκε μία μικρή ομάδα εθελοντών του ΠΑΣΟΚ χωρίς συνεργασίες με ιδιωτικές ή άλλης μορφής εταιρείες.\nΤα παραπάνω αποτελούν ενδείξεις, ισχυρές κατά τη γνώμη μου, ότι η υιοθέτηση ηλεκτρονικών μεθόδων σε διάφορες διαδικασίες ευρύτερου ενδιαφέροντος, ενέχουν μεν πολιτικό ρίσκο, αλλά χρειάζονται και πολιτικό θάρρος για να υιοθετηθούν.\nΓνωρίζω την Φώφη Γεννηματά από χρόνια. Είχα την ευκαιρία να συνεργαστώ μαζί της στο Υπουργείο Παιδείας και έχω τις καλύτερες αναμνήσεις από τη συνεργασία αυτή. Σε αντίθεση με τα όσα λέγονται από τους πολιτικούς της αντιπάλους, θεωρώ ότι οι αντιρρήσεις της δεν οφείλονται σε πολιτικές ανασφάλειες, αλλά σε ειλικρινή αμφιβολία για τη δυνατότητα επιτυχίας του τεχνικού μέρους του εγχειρήματος.\nΓνωρίζω επίσης καλά και εκτιμώ τον Γιώργο Καμίνη. Γνώριζα το έργο του ως συνηγόρου του πολίτη (δεν εχω παρακολουθήσει την δημαρχία του). Πέραν της της συνεργασίας που είχα μαζί του στο παρελθόν, η εκτίμηση που έτρεφε γιαυτόν ο Αριστόβουλος Μάνεσης αποτελεί εγγύηση του χαρακτήρα του. Την ίδια εκτίμηση τρέφω για τον Γιάννη Ραγκούση, τον Γιάννη Μανιάτη και τον Οδυσσέα Κωνσταντινόπουλο από την κυβερνητική συνεργασία μας (παρά την πολιτική πικρία που ένοιωσα για την στάση τους απέναντι στον ΓΑΠ απο το 2011 και μετά). Με τους υπόλοιπους υποψηφίους δεν έχω συνεργαστεί αλλά δεν έχω καμιά αμφιβολία για την ειλικρίνεια των προθέσεων τους.\nΚλείνω με την προσωπική μου άποψη για το πολιτικό μέρος των σημερινών αντιθέσεων σε σχέση με την ηλεκτρονική ψηφοφορία. Συμφωνώ ότι κανείς δεν μπορεί να εγγυηθεί ότι δεν μπορεί να υπάρξουν κίνδυνοι με την ηλεκτρονική ψηφοφορία. Η ασφαλέστερη επιλογή για να ελαχιστοποιηθούν οι κίνδυνοι είναι ο κλασικός τρόπος χωρίς καν την ηλεκτρονική σύνδεση των εκλογικών κέντρων (που όπως φαίνεται μάλιστα θα στοιχίσει εκατοντάδες χιλιάδες ευρώ σε μία περίοδο που οι πολίτες εκφράζουν έντονες επιφυλάξεις για οποιαδήποτε ενέργεια προκαλεί κόστος που δεν είναι απαραίτητο).\nΚατά τη γνώμη μου η συζήτηση μεταξύ των υποψηφίων και της αρμόδιας επιτροπής δεν είναι το κατά πόσον μπορεί να διασφαλιστεί το αδιάβλητο της διαδικασίας αυτής, αλλά το κατά πόσον όλοι οι υποψήφιοι, και κυρίως τα κόμματα που συμμετέχουν στην προσπάθεια αυτή, είναι διατεθειμένοι να ομονοήσουν στην υιοθέτηση της διαδικασίας με όποιο κόστος ενδεχομένως έχει τυχόν αποτυχία της. Σε αυτό θα πρέπει ΠΟΛΙΤΙΚΑ να ζυγίσουν τα υπέρ μιας καινοτομίας που ενδεχομένως θα φέρει μεγαλύτερο αριθμό ψηφοφόρων στη διαδικασία αυτή έναντι μιας ασφαλούς διαδικασίας με τον κλασικό τρόπο που όμως πιθανότατα θα περιορίσει τον αριθμό των ψηφοφόρων.\nΚαι φυσικά η απόφαση αυτή είναι πολιτική και όχι τεχνική.\nPosted by Ιωάννης Πανάρετος at 10:16 am\nΗ ισοπεδωτική ομοιομορφία στην εκπαίδευση vs αριστεία και άμιλλα, και η αριστερά\nΜια σειρά από tweets μου σήμερα για το θέμα\n-Πολύ ενδιαφέρουσα δήλωση. Σωστή ως διαπίστωση μεν αλλά... (Φίλης: Η επίκληση της αριστείας οξύνει τις εκπαιδευτικές ανισότητες).\n-Η άρνηση της αριστείας ως εκπαιδευτική πολιτική μπορεί να αμβλύνει ανισότητες αλλά με λάθος τρόπο γιατί οδηγεί στην ισοπέδωση της μετριότητας.\n-Η αριστεία στην εκπαίδευση (και παντού) οδηγεί σε μια άλλη έννοια, αρνητική για ορισμένους στην αριστερά: την άμιλλα.\n-Χωρίς άμιλλα και αριστεία δεν θα είχαμε ελληνικό πολιτισμό δεν θα υπήρχε Silicon Valley, δεν θα γίνονταν ολυμπιακοί αγώνες και τόσα άλλα.\n-Η ομοιομορφία στην εκπαίδευση (σε αντιδιαστολή με την αριστεία και την άμιλλα) υιοθετήθηκε δυστυχώς ως πρακτική από το '80 ως προοδευτική πολιτική.\n-Η ομοιομορφία στην εκπαίδευση οδηγεί στην ισοπέδωση της μετριότητας, κάτι που αδικεί κατάφωρα τον λαό μας.\n-Η αντιμετώπιση του μείζονος προβλήματος των κοινωνικών ανισοτήτων μέσω της εκπαίδευσης πρέπει να γίνει αλλιώς, όχι με τον εξοβελισμό της αριστείας.\n-Τέλος, λυπάμαι όταν οι προοδευτικοί "χαρίζουν" αξίες όπως η αριστεία και η άμιλλα στους συντηρητικούς στο όνομα μια θολής κοινωνικής δικαιοσύνης.\nPosted by Ιωάννης Πανάρετος at 4:07 am\nOpenGov, ΤΡΑΙΝΟΣΕ, και "επιστροφή στην κανονικότητα"\nΑνακοινώθηκε χθές και πήρε ευρεία δημοσιότητα στα ΜΜΕ, η παραίτηση του Προέδρου και Διευθύνοντος Συμβούλου της ΤΡΑΙΝΟΣΕ Θανάση Ζηλιασκόπουλου. Όλα τα ΜΜΕ που αναφέρθηκαν στην παραίτηση αυτή έκαναν εκτενή αναφορά στην επιτυχή θητεία του ΘΖ στο πόστο που κατείχε. Η μεγαλύτερη επιτυχία του, όπως γράφουν, είναι ότι παρέλαβε τον οργανισμό με ζημιές 230 εκ. ευρώ και τον παραδίδει κερδοφόρο. Τα αποτελέσματα και οι δραστηριότητες κατά την διάρκεια της θητείας του αναφέρονται αναλυτικά σε πολλά δημοσιεύματα, (π.χ. εδώ). Αναφέρεται επίσης, ότι ο νυν Υπουργός Υποδομών είχε αφήσει από καιρό να εννοηθεί ότι θα τον αντικαθιστούσε με πρόσωπο δικής του εμπιστοσύνης. (Προφανώς, κριτήριο είναι η «προσωπική εμπιστοσύνη» και όχι η ικανότητα και η απόδοση).\nΣε μερικά μόνο από τα δημοσιεύματα, γίνεται αναφορά στο γεγονός ότι ο ΘΖ ανέλαβε το 2010. Κανένα όμως από τα δημοσιεύματα, ακόμα και αυτά των μεγάλων εφημερίδων, δεν κάνει αναφορά στο γεγονός ότι ο ΘΖ επελέγη με την διαδικασία του OpenGov. Δεν προβληματίζονται καν για το κατά πόσον η επιτυχής επιλογή οφείλεται –ενδεχομένως- και στην διαδικασία με την οποία έγινε. Ως και αν ο ΘΖ βρέθηκε στην θέση αυτή με κάποιο μαγικό τρόπο.\nΑυτό δεν το βρίσκω παράξενο, γιατί η οποιαδήποτε καινοτόμος πρωτοβουλία της κυβέρνησης Παπανδρέου δεν έχει πλέον καμμία τύχη αναγνώρισης στα ΜΜΕ. Μου προκαλεί, όμως, εντύπωση ότι για την «παραίτηση» του ΘΖ εξέδωσαν ανακοινώσεις και η ΝΔ και το ΠΑΣΟΚ χωρίς όμως (ιδιαίτερα το ΠΑΣΟΚ) να κάνει αναφορά στην κυβέρνηση που τον επέλεξε και στην διαδικασία με την οποία αυτός επελέγη. Μια διαδικασία που για πρώτη φορά ήταν ανοικτή και χρησιμοποίησε τα βιογραφικά των ενδιαφερομένων ως βασικό κριτήριο επιλογής.\nΘα ήταν ίσως χρήσιμο να κάνω μια μικρή ιστορική αναδρομή στην επιλογή αυτή. Για την συγκεκριμένη θέση, υπεβλήθησαν συνολικά 81 υποψηφιότητες. Η διαδικασία αξιολόγησης ολοκληρώθηκε στις 4/1/2010. Μεταξύ των 81 υποψηφίων υπήρχαν 3 που ξεχώριζαν. Ο Ζηλιασκόπουλος είχε την καλύτερη αντικειμενική αξιολόγηση σε σχέση με σπουδές, επαγγελματική εμπειρία, προηγούμενη δραστηριότητα, κ.λ.π. Στις 11/1/2010, ο τότε Υπουργός, Δημήτρης Ρέππας, υπέβαλε στον Πρωθυπουργό την πρότασή του για την συγκρότηση του ΔΣ της ΤΡΑΙΝΟΣΕ Α.Ε. Για Πρόεδρο πρότεινε τον Ζηλιασκόπουλο, που ήταν πρώτος και στην αξιολόγηση του OpenGov. Στην πρότασή του αυτή πήρε υπ’ όψη του όχι μόνο την αντικειμενική αξιολόγηση που του είχα αποστείλει, αλλά και μια σειρά από άλλες παραμέτρους που αφορούσαν την καταλληλότητα των υποψηφίων.\nΑυτό που έχει ενδιαφέρον επίσης, είναι ότι στην πρότασή του όχι μόνο υπέδειξε τα πρόσωπα που θα έπρεπε να καταλάβουν τις θέσεις του Προέδρου και των μελών του ΔΣ, αλλά συνέστησε και την μείωση των αποδοχών του Προέδρου κατά 50% περίπου. (Θα είχε ενδιαφέρον να δημοσιοποιηθούν οι αποδοχές των προκατόχων του ΘΖ και κάποια αξιολόγηση της θητείας τους. Ίσως αυτό θα βοηθήσει τους ειδικούς να δούν μια ακόμα διάσταση της κατάστασης που παρέλαβε η κυβέρνηση Παπανδρέου τον Οκτώβριο του 2009).\nΜετά την «παραίτηση» Ζηλιασκόπουλου, αναρωτιέμαι με ποια κριτήρια θα επιλέξει ο Υπουργός Υποδομών Μεταφορών και Δικτύων Χρ. Σπίρτζης τον διάδοχό του. Θα είναι χρήσιμο και εδώ να γίνει μία σύγκριση των διαδικασιών για να δούμε αν το 2015 διαφέρει σε τίποτα από το 2007 και αν η παρένθεση της περιόδου 2009-2011 με διαδικασίες όπως το OpenGov έχει κλείσει οριστικά.\nΥΓ. Μου δίνεται για ακόμη μια φορά η ευκαιρία να τονίσω την εξαιρετική συνεργασία με τον Δ. Ρέππα στο θέμα του OpenGov. Ήταν ο Υπουργός, ο οποίος σεβάσθηκε από την αρχή μέχρι το τέλος όλα τα στάδια της διαδικασίας και με τον οποίο είχα την καλύτερη συνεργασία. Δεν ήταν νομίζω τυχαίο ότι οι οργανισμοί που είχε στην εποπτεία του είχαν ίσως την καλύτερη απόδοση από όλους τους οργανισμούς που εποπτεύονταν από οποιοδήποτε άλλο Υπουργείο.\nΥΓ2. Δεν είχα την ευκαιρία να γνωρίσω προσωπικά τον κ. Ζηλιασκόπουλο. Ήταν μια από τις αδυναμίες του OpenGov (δεν υπήρχε χρόνος για συνεντεύξεις με όλους τους επικρατέστερους υποψηφίους για κάθε μια από τις πάνω από 3000 θέσεις που προκηρύχθησαν. Έγινε μόνο για κάποιες από αυτές). Η αδυναμία αυτή όμως –όπως και αρκετές άλλες- ωχριούν μπροστά στην κατάσταση που προηγήθηκε του OpenGov και σ’ αυτήν που ακολούθησε το OpenGov.\nΥΓ3. Μια και όπως φαίνεται η εποχή του OpenGov έχει κλείσει οριστικά, ίσως είναι καιρός να οργανώσουμε ένα συνέδριο στο οποίο όσα στελέχη της διοίκησης επελέγησαν με την διαδικασία αυτή να αποτυπώσουν τις εμπειρίες τους. Για την Ιστορία.\nPosted by Ιωάννης Πανάρετος at 6:10 am\nΟι παράμετροι που παίρνει υπ’ όψη του κάθε πολίτης πριν αποφασίσει τι θα ψηφίσει σε εκλογές ή σε δημοψηφίσματα είναι πολλές. Οι περισσότερες σχετίζονται με προσωπικά θέματα (θέματα που απασχολούν τον ίδιο τον πολίτη, τα οικονομικά του, την οικογένειά του κ.λ.π.). Υπάρχουν όμως και τα γενικώτερα «μακροσκοπικά ζητήματα» που ο πολίτης έχει υποχρέωση να λάβει υπ’ όψη του, ανεξάρτητα από την έμφαση με την οποία αυτό θα γίνει.\nΤο δημοψήφισμα, έχει μία ιδιαιτερότητα σε σχέση με τις εκλογές. Στο δημοψήφισμα, ο πολίτης υποχρεώνεται να απαντήσει με τα δεδομένα της στιγμής για θέματα που μπορεί να επηρεάσουν την ζωή του, αλλά και την ζωή των μελλοντικών γενεών καθοριστικά.\nΤο συγκεκριμένο δημοψήφισμα που έχει αναγγείλει η κυβέρνηση έχει αυτά τα στοιχεία στην ακραία τους μορφή.\nΣτην χώρα μας, για ακόμα μία φορά θα συγκρουσθούν δύο προσεγγίσεις που μας ταλανίζουν ιστορικά ως έθνος. Αυτή του συναισθήματος και του ψυχισμού με αυτήν της νηφάλιας λογικής.\nΩς Έλληνες, είμαστε μαθημένοι στο ΟΧΙ και είμαστε υπερήφανοι όταν μας δίνεται η ευκαιρία να το διατυπώσουμε. Έχουμε παράδοση να επαναστατούμε και όχι να υποτασσόμεθα. Στην συγκεκριμένη περίπτωση και με όσα έχουν συμβεί τα τελευταία χρόνια, ο καθένας από εμάς θέλει να πει ένα «ΟΧΙ, παρατάτε μας πια», παρά ένα ΝΑΙ που όπως όλα δείχνουν θα επιβαρύνει μία ήδη κακή κατάσταση.\nΑς ξεκινήσουμε από τα αντικειμενικά δεδομένα: Εκτιμώ ότι είναι λίγοι αυτοί που πιστεύουν πως η πρόταση των δανειστών θα βελτιώσει τα πράγματα για την Ελλάδα ή για την Ευρώπη. Το πιθανότερο είναι ότι τα πράγματα θα χειροτερέψουν σταδιακά και για τις δύο πλευρές.\n(Φοβάμαι ότι η παρούσα λογική στην ΕΕ είναι ας βρούμε τώρα μία λύση και άστο γι’αργότερα – επίσης η ακραία πόλωση που έχει δημιουργηθεί δεν επιτρέπει στην κάθε πλευρά να δει τα πράγματα νηφάλια, να μάθει από τα λάθη της, και να προχωρήσει διαφορετικά, και σ’αυτό έχουν ευθύνη και οι δύο πλευρές.)\nΠρος αυτή την κατεύθυνση συνηγορούν και οι απόψεις κορυφαίων προοδευτικών οικονομολόγων (π.χ. Στίγκλιτς, Κρούγκμαν). Οι οικονομικές τους αναλύσεις για τα μνημόνια και για το οικονομικό μέλλον σε σχέση με την πρόταση των δανειστών είναι πολύ πειστικές και τεκμηριωμένες. Εξ άλλου δεν χρειάζεται κανείς να δει και να μελετήσει πολλά πράγματα για να οδηγηθεί στο συμπέρασμα ότι οι μέχρι τώρα πρακτικές που εφαρμόσθηκαν με βάση τις απόψεις των δανειστών απέτυχαν.\nΕπίσης, εδώ που έχουν φθάσει τα πράγματα θα μπορούσε να πει κανείς ότι χρειάζεται ενα restart, τόσο για την Ελλάδα όσο και για την Ευρώπη. Και αυτό θα μπορούσε να προκληθεί με ένα δυνατό ΟΧΙ στο δημοψήφισμα.\nΕδώ όμως αρχίζουν οι δυσκολίες: Όταν κανείς βρίσκεται μακριά από το πρόβλημα είναι εύκολο, αλλά επικίνδυνο να προχωρήσει πέρα από την ανάλυση (η οποία είναι λογική) σε συστάσεις. Π.χ., ο Κρούγκμαν και ο Στίγκλιτς προτείνουν στους Έλληνες να ψηφίσουν ΟΧΙ. Ο τελευταίος, μάλιστα, προχωρά παραπέρα και λέει ότι θα ψήφιζε ο ίδιος OXI. Πώς μπορεί να το πεί αυτό όμως όταν η άποψή του εκ των πραγμάτων στηρίζεται σε μακροσκοπικά μεγέθη, χωρίς να έχει ο ίδιος προσωπικό διακύβευμα; Ο Στάλιν είχε πεί ότι ένας θάνατος είναι μια τραγωδία, αλλά ένα εκατομμύριο θάνατοι είναι μία στατιστική. Θέλω να πώ ότι για τους ίδιους αυτούς αναλυτές, όπως και για άλλους στο εσωτερικό (στους οποίους αναφέρομαι παρακάτω), το αποτέλεσμα αυτής της ψήφου δεν θα έχει καμιά επίδραση σε προσωπικό επίπεδο, όποιο και να είναι. Το ίδιο ίσως συμβαίνει και με όσους από εμάς είμαστε κάποιας ηλικίας και ανοιχτόμυαλα είμαστε διατεθειμένοι να εξετάσουμε το ενδεχόμενο ότι ένα ΟΧΙ θα ήταν ίσως βραχυπρόθεσμα άσχημο για εμάς τους ίδιους, αλλά καλύτερο για τις επόμενες γενεές.\nΑς σκεφθούμε όμως τι σημαίνει αυτή η σύσταση σε κάποιον τριαντάρη που είναι άνεργος ή ενδεχομένως έχει μία προσωρινή απασχόληση με πολύ χαμηλό εισόδημα που του επιτρέπει να περνά καθημερινά με την βοήθεια, όμως, από τους γονείς του. Κάποιον, ο οποίος δεν έχει φταίξει σε τίποτα για να φτάσει η χώρα εδώ που βρίσκεται. Πώς μπορεί κανείς να ζητήσει από αυτόν να κάνει μία θυσία για τα παιδιά του όταν κανείς δεν του εξηγεί ποια θα είναι η εξέλιξη των πραγμάτων εάν η γνώμη του είναι ΟΧΙ; Ιδιαίτερα μάλιστα όταν ο ίδιος δεν ξέρει καν αν και πότε θα αποκτήσει παιδιά γιατί τα δεδομένα του δεν του επιτρέπουν να ξεκινήσει μια οικογένεια.\nΟι ιδιοι προβληματισμοί ισχύουν και για συνταξιούχους μεγάλης ηλικίας με μικρή σύνταξη. Ποιά είναι γι’ αυτούς η μακροπρόθεσμη ωφέλεια ενός ΟΧΙ; Βραχυπρόθεσμα, μοιάζει όμως να είναι σαν θανατική καταδίκη.\nΜια και έχει γίνει πολύ της μόδας στην παρούσα κρίση το game theory, εγώ θα αναφερθώ σε μια συγγενή επιστημονική περιοχή, αυτή της θεωρίας αποφάσεων (decision theory). Εκεί οι αποφάσεις και οι στρατηγικές στηρίζονται στο ρίσκο που αντιστοιχεί στην κάθε μία. Διαφορετικό το ρίσκο μακροσκοπικά για μία κυβέρνηση. Διαφορετικό το ρίσκο για κάθε συγκεκριμένο πολίτη. Και σίγουρα διαφορετικό για τους ασφαλείς αναλυτές. Για τους τελευταίους, το ρίσκο είναι ακριβώς μηδέν, και σε αυτή την ακραία περίπτωση οποιαδήποτε απόφαση είναι βέλτιστη (decision theory is easy under zero risk!).\nΣχεδόν μηδενικό ρίσκο έχουν και πολύ υποστηρικτές του ΟΧΙ στην Ελλάδα που λόγω της οικονομικής τους κατάστασης και του διεθνούς χαρτοφυλακίου τους δεν θα υποστούν σε μεγάλο βαθμό προσωπικές συνέπειες αν επικρατήσει το ΟΧΙ στο δημοψήφισμα της Κυριακής.\nΕν κατακλείδει, η επιλογή του ΟΧΙ στηρίζεται σε κάποια σοβαρά επιχειρήματα από μακροσκοπικής απόψεως, πρώτιστα δεδομένου ότι η παρούσα συνταγή δεν έχει πετύχει. Αλλά είναι εξαιρετικά δύσκολη απόφαση σε προσωπικό επίπεδο.\nΠέραν τούτου, υπάρχουν και άλλα ζητήματα, τα οποία δυσκολεύουν κάθε καλοπροαίρετο πολίτη στην απόφασή του: ας υποθέσουμε ότι ψηφίζουμε ΟΧΙ, απορρίπτοντας την συνταγή που απέτυχε. Ποια συνταγή εν τέλει υιοθετούμε; Είναι καλύτερη;\nΔεν είναι καν σαφές σε σχέση με τι θα ψηφίσουμε. Ο καθένας δίνει μία ερμηνεία. Άλλη ερμηνεία δίνει η κυβέρνηση, άλλη οι δανειστές, άλλη τα κόμματα. Το χειρότερο είναι ότι κανείς δεν έχει τον απόλυτο έλεγχο της πραγματικής ερμηνείας και της εφαρμογής του αποτελέσματος. Ειδικά για το ΟΧΙ που υποστηρίζει η κυβέρνηση. Γνωρίζει κανείς, ή έστω και η ίδια, πώς θα το διαχειρισθεί; Στην συγκεκριμένη περίπτωση, το ΟΧΙ δεν είναι εύκολα διαχειρίσιμο όπως σε άλλες περιόδους της ιστορίας. Και φυσικά η διαχείρισή του δεν εξαρτάται αποκλειστικά από την ίδια την κυβέρνηση. Για παράδειγμα, στο δημοψήφισμα για την βασιλεία, το ΟΧΙ σήμαινε απομάκρυνση του βασιλιά. Αν ο ίδιος δεν το έκανε, το κράτος και η κυβέρνηση είχαν τον τρόπο να εφαρμόσουν την απόφαση της πλειοψηφίας.\nΕίναι λοιπόν δύσκολο να ψηφίσει κανείς για κάτι, για το οποίο υπάρχουν διαφορετικές εκτιμήσεις. Ο πολίτης σχεδόν καλείται να ερμηνεύσει ο ίδιος το ερώτημα, να κάνει τις προβλέψεις και εικασίες του για το τι σημαίνει, και ύστερα να απαντήσει. Φαντασθείτε σε ένα θέμα εξετάσεων ο εξεταζόμενος να μην ξέρει ποιά είναι τα δεδομένα, αλλά να καλείται να εικάσει ποια είναι και να απαντήσει αναλόγως.\nΣτο σημείο αυτό, θα ήθελα να επισημάνω την διαφορά του δημοψηφίσματος αυτού από το προταθέν από τον Γ. Παπανδρέου το 2011. Τότε, το ερώτημα ήταν σαφές, είχε ήδη γίνει μία αναλυτική συμφωνία και ήταν το αποτέλεσμα της συμφωνίας που θα ετίθετο σε δημοψήφισμα. Επίσης, η τότε κυβέρνηση υποστήριζε την αποδοχή της συμφωνίας αυτής και επομένως θα ήταν η ίδια που θα διαχειριζόταν το αποτέλεσμα. Θα επρόκειτο για μια δημοκρατική νομιμοποίηση στο ΝΑΙ και όχι στο ΟΧΙ. Πολλοί που επικαλούνται την δημοκρατική ευαισθησία τους, δυστυχώς την είχαν χάσει κάπου στα βάθη της ψυχής τους το 2011, και την επικαλούνται τώρα à la carte. (Αυτό δεν ισχύει μόνο για το δημοψήφισμα, αλλά και για τις πράξεις νομοθετικού περιεχομένου).\nΑυτό που με προβληματίζει σφόδρα επίσης είναι η ακραία επίκληση στο συναίσθημα, την οποία ανέφερα και νωρίτερα. Η κυβέρνηση ζητά από τους πολίτες να είναι νηφάλιοι, η ρητορική της όμως αναμοχλεύει πάθη και δημιουργεί θυμό και αγανάκτηση (ήδη από το 2010). Ο ίδιος ο ΠΘ ανέφερε ότι «δεν θέλω να είμαι ένας ταπεινωμένος πρωθυπουργός». Μπορεί όμως ο προσωπικός εγωϊσμός του αρχηγού να είναι πάνω από το συμφέρον του έθνους; Μπορεί ο θυμός να προηγείται της λογικής;\nΠαραπάνω, αναφέρθηκαν βάσιμοι λόγοι που αποτελούν μέρος μόνο μιας επιχειρηματολογίας που με συναισθηματικά κριτήρια κανείς θα ψήφιζε ΟΧΙ. Με λογικά κριτήρια και μακροοικονομικούς όρους, επίσης, κάποιος που το αποτέλεσμα δεν θα τον έθιγε προσωπικά, θα είχε σοβαρά επιχειρήματα υπέρ του ΟΧΙ.\nΌταν όμως νηφάλια σκεφθεί κανείς εκείνους που θα θιγούν πραγματικά και άμεσα από το αποτέλεσμα ενός ΟΧΙ, όπως επίσης και το «μετέωρο βήμα του πελαργού» που προκύπτει μετά από το ΟΧΙ, είναι δύσκολο να υποστηρίξει την υπερψήφισή του, και μάλιστα δημόσια. Πολλώ δεν μάλλον να συστήσει σε άλλους να το κάνουν.\nΕλπίζω ότι τελικά θα βρεθει μια κοινά αποδεκτή λύση μέχρι την Κυριακή με τους δανειστές ώστε τα διλήμματα να εκλείψουν.


ΜΠΕΣΣΥ ΑΡΓΥΡΑΚΗ: «ΕΚΑΝΑ ΤΟΝ ΚΑΡΑΓΚΙΟΖΗ ΓΙΑ ΝΑ ΜΗΝ ΚΑΤΑΛΑΒΕΙ ΟΤΙ ΕΙΧΑΝ ΤΗΝ ΙΔΙΑ ΚΑΚΙΑ ΑΡΡΩΣΤΙΑ...»\nΑρχική σελίδα Celebrities Μπέσσυ Αργυράκη: «Έκανα τον καραγκιόζη για να μην καταλάβει ότι είχαν την ίδια κακιά αρρώστια...»\nΑνήσυχο πνεύμα, αήττητη και ασφαλίστρια η Μπέσσυ Αργυράκη.\n«Ηταν ο μπαμπάς μου ασφαλιστής, οπότε το επάγγελμα ήταν γνώριμο σ' εμένα. Οδηγήθηκα προς το κομμάτι των ασφαλίσεων αμέσως μετά τον θάνατο των γονιών μου».\n«Είχα ανάγκη να γεμίσω τον ελεύθερο χρόνο μου, ώστε να αποσπώ τις σκέψεις μου από το βαθύ και δύσκολο κομμάτι της απώλειάς τους. Μάλιστα, συζητώντας το θέμα με την ψυχολόγο Τένια Μακρή, μου είχε πει τότε δύο λέξεις, “Back home”, που σήμαινε ότι με αυτόν τον τρόπο ένιωθα κοντά μου όλα όσα ζούσα στο πατρικό μου ως παιδί. Εμμεσα, απάλυνε το πένθος της καρδιάς μου».\nΜαζί τους «έφυγε» και η αδελφή σας.\n«Από καρκίνο, την ίδια χρονιά που πέθανε η Αλίκη Βουγιουκλάκη. Μου έλεγε η αδελφούλα μου “κρίμα η καημένη η Αλίκη” κι εγώ έκανα τον καραγκιόζη για να μην καταλάβει ότι είχαν την ίδια κακιά αρρώστια...», αποκαλύπτει η ίδια στην espresso.


Donkey and the Carrot: Honey and hazelnut cake! Χριστουγεννιάτικο κέικ με μέλι και φουντούκια!\nΞανθή December 22, 2011 at 4:03 PM\nΕίσαι σκέτη πρόκληση!!! Άμα τα φάω όλα όσα μ' αρέσουν θα γίνω οκτακόσια κιλά και δεν κάνει πονάει κι η μέση μου!!!'Φιλάκια πολλά και καλές γιορτές!!\nmanousina December 22, 2011 at 5:48 PM\nΚαλή ιδέα για βασιλόπιτα!!!!\nΕρμιόνη December 22, 2011 at 5:56 PM\nΒρε κακούργα :) τη δεύτερη φωτογραφία με τη σοκολάτα να τρεεεεεέχει, τι την ήθελες;;;\nΕξαιρετικό φαίνεται το κέικ σου και αν κρίνω από τα υλικά, πρέπει και να είναι!\nΩραία ιδέα για βασιλόπιτα! Φιλιά πολλά!\nΕιρήνη December 22, 2011 at 6:37 PM\nθελω να μπω μεσα στην φωτογραφια και να αρπαξω ενα μεγαλο κομματι!ειναι μεγαλος πειρασμος!\nΕΛΕΝΑ December 22, 2011 at 8:05 PM\nΧρυσαυγή December 22, 2011 at 9:34 PM\nΔεν παίζεσαι! Καλά, όλη μέρα μαγειρεύεις και τραβάς άπαιχτες φωτογραφίες!!! Πραγματικά όταν βλέπω ανάρτησή σου ξέρω ότι θα δώ πάντα κάτι πολύ πολύ ενδιαφέρον !! Να είσαι καλά και να συνεχίσεις έτσι και καλύτερα.... !\neleni December 22, 2011 at 9:53 PM\nΚαταπληκτικό κεϊκ...κόλαση!!!!!!!Καλό βράδυ!!!!!\nVita December 22, 2011 at 10:04 PM\nΠω πω ένα κέικ! Σκέτος πειρασμός είναι! Καλές γιορτές!\nkyriaki kofina December 23, 2011 at 12:12 AM\nΦαίνεται τόσο-μα τόσο λαχταριστό!\nmia maria December 23, 2011 at 10:17 AM\nΑχ να είχα λιγουλάκι! Υπέροχο, πολύ λαχταριστό!\nPelagie de Paris December 23, 2011 at 9:26 PM\nKaterina December 23, 2011 at 10:04 PM\nΕυτυχώς που δεν παχαίνω με το να το κοιτάζω γιατί αν το φάω, που θα το έτρωγα χωρίς δεύτερη σκέψη αν το είχα μπροστά μου, θα πρέπει να αλλάξω και νούμερο παντελονιού! Χρόνια Πολλά, Καλά Χριστούγεννα με υγεία και αγάπη!\nConna December 23, 2011 at 10:28 PM\nΑχ βρε Φοίβη τι μου κάνεις .. μου τρέχουν τα σάλια !!!\nmaya =^o^= December 26, 2011 at 9:20 PM\nπωπω είναι τόσο λαχταριστό... καλές γιορτές και ευτυχισμένο το νέο έτος!!!!!με δημιουργίες ξεχωριστές,με υγεία και πολύ αγάπη!!!!!!!!!!!!! <3 <3 αν έχεις facebook και δεν ψήφισες ακόμη τον γατούλη μου τον Μπέμπη θα χαρώ πάρα πολύ να τον ψηφίσεις για να γίνει το Νιάου του μήνα!!!πολλά γατοφιλάκια!!!\nnotoula December 27, 2011 at 2:43 PM\nΤι έπαθα Χριστουγεννιάτικα?! Δεν μου φτάνανε τα μελομακάρονα που τα τρώω δύο δύο για πρωινό, απογευματινό και βραδυνό, έκανα και αυτο το καταπληκτικό cake!!!! Πεντανόστιμο!!! Super!!! + 2 κιλά παραπάνω!!!\nAnita December 27, 2011 at 3:55 PM\n...And with this recipe my diet goes to the space !


Lanes Ασβέστιο & Βιταμίνη C\nΙδιότητες: Το συμπλήρωμα διατροφής ασβέστιο με βιταμίνη D3 από τα Lanes συνδυάζει το ζωτικό μέταλλο ασβέστιο με την πολύτιμη βιταμίνη D3 που βοηθάει στην απορρόφησή του από τον οργανισμό, στη δοσολογία που απαιτείται για την κάλυψη των ημερήσιων αναγκών του οργανισμού. Ο συνδυασμός των συστατικών αυτών συμβάλλει στη διατήρηση της φυσιολογικής κατάστασης των οστών, των δοντιών και των μυών και βοηθά στην πρόληψη της εμφάνισης οστεοπόρωσης.\nΣυνιστάται σε: Άτομα που θέλουν να ενδυναμώσουν το μυϊκό τους σύστημα αλλά φροντίζουν και την υγεία των οστών και των δοντιών κυρίως λόγω φτωχής διατροφής σε αυτά τα πολύτιμα θρεπτικά συστατικά.\nΣε περιπτώσεις ενδεχόμενου κατάγματος, καθώς σύμφωνα με μελέτες έχει παρατηρηθεί ότι η συμπληρωματική πρόσληψη ασβεστίου και βιταμίνης D είναι αποτελεσματική στη μείωση καταγμάτων σε ηλικιωμένα άτομα επιταχύνοντας την ανάρρωση.\nΌσοι καπνίζουν και καταναλώνουν υπερβολική ποσότητα αλκοόλ, καφέ και αλατιού καθώς έχουν αυξημένες ανάγκες σε ασβέστιο για ενίσχυση της οστικής μάζας. Επίσης σε άτομα που πιθανώς αποφεύγουν τα γαλακτοκομικά προϊόντα λόγω δυσανεξίας στη λακτόζη. Σε περίπτωση δίαιτας αδυνατίσματος ή αποχής από τρόφιμα πλούσια σε ασβέστιο λόγω ανάγκης για μείωση χοληστερίνης.\nΜορφή-Συσκευασία: 20 αναβράζουσες ταμπλέτες σε πλαστικό σωληνάριο (tube).\nΠροτεινόμενη Δοσολογία: 1 δισκίο την ημέρα διαλυμένο σε ένα ποτήρι νερό. Συστήνεται η πρόσληψη του σκευάσματος το πρωί μετά το πρωινό γεύμα.\nΣύνθεση: Κιτρικό οξύ, όξινο ανθρακικό νάτριο, βιταμίνη C, άρωμα πορτοκάλι, ινουλίνη, ασπαρτάμη, σκόνη από παντζάρι, ακεσουλφάμη-Κ, β-καροτίνη, ριβοφλαβίνη.


Τι δείχνει η έξαρση της πανδημίας στην νοτιοανατολική Ασία | Liberal.gr\nΤι δείχνει η έξαρση της πανδημίας στην νοτιοανατολική Ασία\nΛίγες μέρες πριν, η Μαλαισία επέβαλε καθολική απαγόρευση μετά από την ασφυκτική πίεση που δέχονται τα νοσοκομεία και οι ιατρικές δομές της χώρας. Δύο βδομάδες είχε αποφασιστεί ένα μερικό κλείσιμο στη Μαλαισία, όπου θα επιτρέπονταν τουλάχιστον οι οικονομικές δραστηριότητες, αλλά η κατακόρυφη αύξηση των κρουσμάτων και των ανθρώπινων θυμάτων, επέβαλε την αυστηροποίηση των μέτρων.\nΣτη χώρα της Νοτιοανατολικής Ασίας, πραγματοποιούνται 8 με 9 χιλιάδες μολύνσεις καθημερινά, οι περισσότερες μόλυνσης ανθρώπων σε όλη την Ασία καθημερινά ανά ένα εκατομμύριο ανθρώπων, ξεπερνώντας ποσοστιαία ακόμα και την Ινδία.\nΒέβαια ο πληθυσμός είναι αρκετά μικρότερος από τα 1.4 δισεκατομμύρια που ζουν στην Ινδία, ωστόσο τα πραγματικά κρούσματα στη Μαλαισία των 33 εκατομμυρίων υπολογίζονται πως είναι περισσότερα, καθώς οι έλεγχοι είναι σημαντικά λιγότεροι.\nΟι θάνατοι είναι περισσότεροι από κάθε άλλη στιγμή κατά τη διάρκεια της πανδημίας στην χώρα, ξεπερνώντας τους 60 κάθε μέρα. Μόλις 5% του πληθυσμού έχουν λάβει τουλάχιστον μία δόση εμβολίου στη χώρα, ενώ ο πρωθυπουργός της Μαλαισίας έκανε επίκληση στον καθένα ατομική ευθύνη του καθενός.\nΟι γειτονικές χώρες της Ταϋλάνδης και του Βιετνάμ είναι πλέον σε κατάσταση επιφυλακής μετά τις εξελίξεις. Η κυβέρνηση της Ταϊλάνδης ανέστρεψε μια απόφαση για χαλάρωση των περιορισμών στην πρωτεύουσα, λόγω της έκτακτης κατάστασης που έχει προκύψει. Υπάρχει πλέον αμφισβήτηση για τη συνέπεια και τη συνοχή των μέτρων που ελήφθησαν από την κυβέρνηση για την αντιμετώπιση της πανδημίας.\nΤο Βιετνάμ από τη μεριά του προσπαθεί να αντιμετωπίσει το ξέσπασμα του κορονοϊού με μαζικά self-test στην πρωτεύουσα και την υιοθέτηση των νέων κανόνων κοινωνικής συμπεριφοράς. Το σχέδιο είναι να ελεγχθούν παραπάνω από 100.000 άνθρωποι κάθε μέρα, με έμφαση στις ευπαθείς ομάδες.\nΜόλις 1 εκατομμύριο άνθρωποι, δηλαδή το 1% του πληθυσμού, έχουν λάβει το πρώτη δόση του εμβολίου. Αντίθετα δηλαδή από τη γειτονική Καμπότζη που το ποσοστό εμβολιασμού έχει φτάσει το 25%, παραπάνω από 2.5 εκατομμύρια άνθρωποι δηλαδή σύμφωνα με τις ανακοινώσεις των αρχών της χώρας.\nΈνα μέρος της έξαρσης φαίνεται να είναι αποτέλεσμα της χαλάρωσης στην τήρηση των μέτρων, κατά τη διάρκεια του Ραμαζανιού αυτού του μήνα, παρά τους περιορισμούς που έγινε προσπάθεια να επιβληθούν.\nΩστόσο, η κόπωση από τα μέτρα για την πανδημία αποτελεί ένα σοβαρό λόγο στο μεγάλο δεύτερο κύμα που λαμβάνει χώρα σήμερα ενώ και η επιδείνωση της οικονομικής κατάστασης του πληθυσμού δυσχεραίνει την καθημερινότητα των ανθρώπων.\nΣίγουρα, όλοι κοιτούν τη διπλανή Ινδονησία με τον πληθυσμό των 270 εκατομμυρίων. Τα κρούσματα ξεπερνούν τα 1,8 εκατομμύρια ενώ έχουν καταγραφεί και στις 34 περιφέρειες της νησιωτικής χώρας.\nΟ φόβος είναι πως οι αρχικές επιτυχίες της χώρας στον εμβολιασμό του πληθυσμού έχουν μεταδώσει μία επίπλαστη αίσθηση ασφάλειας στον πληθυσμό. Το δεύτερο κύμα στην Νοτιοανατολική Ασία, φαίνεται να είναι πολύ επικίνδυνο.


Γροιλανδία: Η απάντηση της στα σενάρια αγοράς από τον Ντόναλντ Τραμπ | Pagenews.gr\nΓροιλανδία: Η απάντηση της στα σενάρια αγοράς από τον Ντόναλντ Τραμπ\nPagenews Team 16.08.2019 | 18:34 ΧΡΟΝΟΣ ΑΝΑΓΝΩΣΗΣ 5 '\nPagenews.gr / Κόσμος / Γροιλανδία: Η απάντηση της στα σενάρια αγοράς από τον Ντόναλντ Τραμπ\nΓροιλανδία: Τα δημοσιεύματα που θέλουν τον Ντόναλντ Τραμπ να αγοράζει το μεγαλύτερο νησί του κόσμου απέρριψε η Γροιλανδία, τονίζοντας πάντως, ότι είναι ανοικτή σε δουλειές με τον Αμερικανό πρόεδρο.\nΓροιλανδία: Η Γροιλανδία απέρριψε σήμερα την ιδέα ότι μπορεί να πωληθεί έπειτα από δημοσίευμα ότι ο πρόεδρος των ΗΠΑ Ντόναλντ Τραμπ έχει συζητήσει ιδιωτικά με τους συμβούλους του το ενδεχόμενο να αγοράσει το μεγαλύτερο νησί του κόσμου. «Είμαστε διαθέσιμοι για δουλειές, αλλά ΟΧΙ για πώληση», δήλωσε η υπουργός Εξωτερικών της Γροιλανδίας Άνε Λόνε Μπάγκερ στο πρακτορείο Reuters.\nΟ Τραμπ πρόκειται να επισκεφθεί τον Σεπτέμβριο την Κοπεγχάγη και η Αρκτική θα βρίσκεται στην ημερήσια διάταξη στη διάρκεια των συναντήσεών του με τους πρωθυπουργούς της Δανίας και της Γροιλανδίας, η οποία είναι αυτόνομο έδαφος της Δανίας. Τα περί αγοράς της Γροιλανδίας αναφέρθηκαν για πρώτη φορά από την εφημερίδα Wall Street Journal. Μερικοί σύμβουλοι θεώρησαν αστείο την ιδέα να αγοραστεί η Γροιλανδία, όμως άλλοι στον Λευκό Οίκο την πήραν περισσότερο στα σοβαρά, είπαν χθες, Πέμπτη, στο Reuters δύο πηγές εξοικειωμένες με την κατάσταση. Δανοί πολιτικοί περιγέλασαν σήμερα την ιδέα. «Πρέπει να είναι πρωταπριλιάτικο αστείο. Εντελώς ετεροχρονισμένα», έγραψε στο Twitter ο πρώην πρωθυπουργός Λαρς Λόκε Ράσμουσεν.\n«Αν το σκέπτεται αληθινά αυτό, τότε είναι η τελική απόδειξη πως έχει τρελαθεί», δήλωσε στον ραδιοτηλεοπτικό σταθμό DR ο Σόρεν Έσπερσεν, εκπρόσωπος του Δανικού Λαϊκού Κόμματος για εξωτερικές υποθέσεις. «Η σκέψη ότι η Δανία θα πουλήσει 50.000 πολίτες στις Ηνωμένες Πολιτείες είναι εντελώς γελοία», δήλωσε.\nΗ πρωθυπουργός της Δανίας θα απαντήσει αργότερα στην ημέρα για τα δημοσιεύματα\nΗ Γροιλανδία, ένα αυτοδιοικούμενο τμήμα της Δανίας που βρίσκεται ανάμεσα στον Βόρειο Ατλαντικό και τον Βόρειο Παγωμένο Ωκεανό, εξαρτάται από την οικονομική στήριξη της Δανίας. Χειρίζεται μόνη της τις εσωτερικές της υποθέσεις ενώ η Κοπεγχάγη φροντίζει την αμυντική και εξωτερική πολιτική. «Είμαι σίγουρη πως οι περισσότεροι στη Γροιλανδία πιστεύουν πως είναι καλύτερα να έχουν μια σχέση με τη Δανία απ’ ό,τι με τις ΗΠΑ, μακροπρόθεσμα», είπε στο Reuters η Όγια Χέμνιτς Λάρσεν, Δανή βουλευτής του δεύτερου μεγαλύτερου κόμματος της Γροιλανδίας, του Inuit Ataqatigiit (IA).\n«Το πρώτο που σκέπτομαι είναι ‘Όχι, ευχαριστώ’», πρόσθεσε. Η πρωθυπουργός Μέτε Φρέντερικσεν και ο υπουργός Εξωτερικών Γέπε Κόφοντ δεν ήταν διαθέσιμοι να σχολιάσουν, όμως αξιωματούχοι είπαν πως θα απαντήσουν αργότερα σήμερα. Η πρεσβεία των ΗΠΑ στην Κοπεγχάγη δεν ήταν επίσης διαθέσιμη για σχόλιο. «Ω Θεέ μου. Ως κάποιος που αγαπά τη Γροιλανδία, έχει πάει εκεί εννέα φορές σε κάθε γωνιά και που αγαπά τον λαό, αυτή είναι μια πλήρης και ολοκληρωτική καταστροφή», έγραψε στο Twitter ο πρώην πρεσβευτής των ΗΠΑ στη Δανία, Ρούφους Γκίφορντ.\nΗ Γροιλανδία κερδίζει την προσοχή παγκόσμιων υπερδυνάμεων όπως η Κίνα, η Ρωσία και οι Ηνωμένες Πολιτείες λόγω της στρατηγικής της θέσης και των μεταλλευτικών της πόρων. Τον Μάιο, ο υπουργός Εξωτερικών των ΗΠΑ Μάικ Πομπέο δήλωσε πως η Ρωσία συμπεριφέρεται με επιθετικό τρόπο στην Αρκτική και πως και οι κινήσεις της Κίνας εκεί πρέπει να παρακολουθούνται εκ του σύνεγγυς. Μια αμυντική συμφωνία ανάμεσα στη Δανία και στις Ηνωμένες Πολιτείες που ανάγεται στο 1951 δίνει στις ΗΠΑ στρατιωτικά δικαιώματα στην Αεροπορική Βάση Τούλε στη βόρεια Γροιλανδία. Δεν υπάρχει κάποια ένδειξη ότι η πώληση της Γροιλανδίας θα βρίσκεται στην ημερήσια διάταξη των συνομιλιών του Τραμπ με Δανούς αξιωματούχους.\nΟ Μάρτιν Λίντεγκααρντ, βουλευτής του Δανικού Σοσιαλφιλελεύθερου Κόμματος και πρώην υπουργός Εξωτερικών, αποκάλεσε την ιδέα μια «τερατώδη πρόταση» η οποία δεν έχει καμία ρεαλιστική βάση. «Μιλάμε για πραγματικούς ανθρώπους και δεν μπορεί κάποιος έτσι απλά να πουλήσει τη Γροιλανδία σαν μια παλιά αποικιακή δύναμη», δήλωσε στο Reuters. «Αλλά αυτό που θα πρέπει να λάβουμε σοβαρά υπόψη είναι ότι τα συμφέροντα των ΗΠΑ στην Αρκτική αυξάνονται σημαντικά και θέλουν μια πολύ μεγαλύτερη επιρροή», πρόσθεσε. Το 1917 η Δανία πούλησε τα τότε δανικά νησιά των Δυτικών Ινδιών έναντι 25 εκατομμυρίων δολαρίων στις Ηνωμένες Πολιτείες, που τα μετονόμασαν Ηνωμένες Πολιτείες των Παρθένων Νήσων.\nΧονγκ Κονγκ: Μήνυμα ειρήνης από τον «Spiderman»\nΑυστραλία: Εξαντλείται το νερό στο Σίδνεϊ\nΓΡΟΙΛΑΝΔΙΑΔΑΝΙΑΗΠΑΝΤΟΝΑΛΝΤ ΤΡΑΜΠΝΤΟΝΑΛΝΤ ΤΡΑΜΠ ΓΡΟΙΛΑΝΔΙΑ\n10.04.2021 | 16:50\nΤα lockdowns αποδυναμώνουν τη δημοκρατία στην Ευρώπη\nΚορωνοϊός: Επαπειλούμενοι είναι οι κίνδυνοι σε χώρες με ισχυρή δημοκρατική συμμετοχή, όπως η Γαλλία, η Γερμανία, η Ιρλανδία και η Σουηδία.\nΒασίλης Διαμαντάκος 10.04.2021 | 08:14


8 tips για καλύτερα βίντεο από το smartphone | You.gr\nΙουν 26 2014\nΔείτε πώς να βελτιώσετε την ποιότητα των βίντεο που τραβάτε με το smartphone ακολουθώντας μερικές απλές συμβουλές.\nΟι δυνατότητες λήψης βίντεο των νέων smartphones είναι εντυπωσιακές. Με εγγραφή σε ανάλυση Full HD στα 60fps ή ακόμα και 4Κ, τα νέα smartphones καταγράφουν με λεπτομέρεια τις προσωπικές μας στιγμές, αλλά και ότι συμβαίνει γύρω μας, αφού τα έχουμε διαρκώς μαζί μας, κάτι που δε θα μπορούσε να συμβεί με μια βιντεοκάμερα. Όμως, σε σχέση με μια βιντεοκάμερα, οι δυνατότητες λήψης ενός smartphone είναι περιορισμένες. Ο φακός είναι μικρός, ο αισθητήρας «ωθείται» στα άκρα του και κάποια χαρακτηριστικά που υποβοηθούν τη λήψη μετρούν λίγο καιρό ζωής στα smartphones. Αυτό έχει ως αποτέλεσμα τα περισσότερα βίντεο να είναι «κουνημένα», με πολύ θόρυβο, μαύρες σιλουέτες αντί για φίλους και κακό ήχο. Ακολουθώντας τις απλές συμβουλές μας θα μπορέσετε να βελτιώσετε σημαντικά την ποιότητα των βίντεο που τραβάτε, οπότε σε σας μένει... η σκηνοθεσία.\n1. Κρατήστε το τηλέφωνο οριζόντια και όχι κάθετα\nΑπό τη στιγμή που όλες οι συσκευές αναπαραγωγής βίντεο έχουν λόγο πλευρών όπου το πλάτος είναι μεγαλύτερο από το ύψος, είναι ανώφελο να τραβάτε βίντεο με το smartphone σε κάθετη θέση. Αν κάνετε κάτι τέτοιο, το αποτέλεσμα σε μια τηλεόραση θα είναι να εμφανιστούν μαύρα πλαίσια δεξιά και αριστερά, συρρικνώνοντας την κάθετη εικόνα του βίντεο. Ακόμα και η έξυπνη και ελληνική εφαρμογή Horizon για iPhone που τραβάει οριζόντια πλάνα ακόμα κι αν κρατάτε το τηλέφωνο κάθετα, κάνει crop της εικόνας «κοιτώντας» μικρότερο κάδρο από αυτό που θα είχατε αν κρατούσατε τη συσκευή οριζόντια. Οπότε, όταν τραβάτε βίντεο, κρατάτε το smartphone οριζόντια ώστε να έχετε το καλύτερο δυνατό αποτέλεσμα κατά την αναπαραγωγή.\n2. Κρατήστε το σταθερό!\nΕκτός αν θέλετε να γυρίσετε κάποια πλάνα τύπου «Blair Witch Project», τα βίντεο που γυρίζετε δε θα θέλατε να είναι «κουνημένα» και να κουράζουν όποιον τα παρακολουθεί για πάνω από λίγα δευτερόλεπτα. Σαφώς και το ελαφρώς κουνημένο βίντεο μπορεί να αποτελεί σκηνοθετική άποψη βγάζοντας μια δόση ερασιτεχνισμού που πολλές φορές αρέσει, αλλά αυτό μπορεί να εφαρμοστεί μόνο σε συγκεκριμένου τύπου βίντεο (π.χ. συνεντεύξεις). Άρα σκοπός σας πρέπει να είναι να τραβήξετε ένα σταθερό βίντεο και για να το πετύχετε αυτό αρχικά, κρατήστε το τηλέφωνό σας και με δύο χέρια. Επίσης, φέρετε τους αγκώνες να ακουμπήσουν στο σώμα σας ώστε τα χέρια σας να είναι ακόμα πιο σταθερά. Φυσικά, μπορείτε να χρησιμοποιήσετε κάποιο μικρό ειδικό τρίποδο για ακόμα καλύτερα αποτελέσματα.\n3. Δώστε κίνηση!\nΒίντεο σημαίνει κίνηση και αν δε θέλετε τα βίντεό σας να είναι βαρετά θα πρέπει να αποφεύγετε τα μεγάλα σταθερά πλάνα. Όμως, η κίνηση ενός smartphone κατά την εγγραφή βίντεο πρέπει να γίνεται με προσοχή. Το πρώτο που έχετε να κάνετε είναι να αποφύγετε τις απότομες ή γρήγορες κινήσεις καθώς η εικόνα θολώνει και δε φαίνεται τίποτα. Μετακινήστε λοιπόν τη συσκευή σας αργά και σταθερά για να πετύχετε καθαρά πλάνα. Επίσης, όσο είναι δυνατό, αποφύγετε τους βηματισμούς και, με τα πόδια σταθερά, περιστρέψτε το πάνω μέρος του σώματος.\n4. Με μια καλύτερη εφαρμογή\nΌλες οι συσκευές, είτε iOS είτε Android, συνοδεύονται από μια εφαρμογή για να μπορείτε να τραβήξετε βίντεο. Ωστόσο, αυτή η εφαρμογή διαθέτει περιορισμένες δυνατότητες σε σχέση με τις εφαρμογές τρίτων κατασκευαστών που σας επιτρέπουν να τραβάτε με μεγαλύτερο bitrate (καλύτερη ποιότητα), να παίρνετε ήχο από εξωτερικό μικρόφωνο, να αποθηκεύετε σε άλλα φορμά, να έχετε περισσότερες ρυθμίσεις κωδικοποίησης, κ.ά. Μάλιστα, αν διαθέσετε ένα μικρό αντίτιμο θα βρείτε εξαιρετικές εφαρμογές για να δημιουργήσετε εντυπωσιακά βίντεο. Επίσης, υπάρχουν εφαρμογές για να φτιάξετε απίστευτα βίντεο αργής κίνησης, όπως το SloPro για iPhone που τραβά σε 60fps (δωρεάν, αλλά ζητά χρήματα για να ξεκλειδώσετε την εξαγωγή σε υψηλή ποιότητα), αλλά και πολλές εφαρμογές αν σας αρέσουν τα time-lapse.\n5. Για να μην ακούγεται μόνο ο αέρας\nΕίναι αρκετά συνηθισμένο τα βίντεο που τραβάμε σε εξωτερικό χώρο με το smartphone να πάσχουν από κακό ήχο. Το μικρόφωνο του τηλεφώνου είναι βελτιστοποιημένο για τηλεφωνική συνομιλία και σε εξωτερικούς χώρους, όταν ο άνεμος είναι έστω και λιγάκι δυνατός, καταγράφει σημαντικό θόρυβο που πολλές φορές είναι καλύτερο να τον αφαιρέσουμε τελείως και να βάλουμε μουσική. Τι γίνεται όμως σε περιπτώσεις που θέλουμε οπωσδήποτε να καταγράψουμε και ήχο; Σε αυτή την περίπτωση θα πρέπει να προμηθευτείτε κάποιον επιπλέον εξοπλισμό ανάλογα με το τι τραβάτε. Στην αγορά υπάρχουν καλώδια-μετατροπείς που σας δίνουν τη δυνατότητα να συνδέσετε όποιο μικρόφωνο με βύσμα 3,5χιλ. θέλετε, υπάρχουν ενσύρματες ή ασύρματες ψείρες, τύπου shotgun, λύσεις ειδικές για ήχους του περιβάλλοντος, ακόμα και εξεζητημένες λύσεις για σύλληψη στερεοφωνικού ήχου.\nΑν δεν θέλετε να προμηθευτείτε ειδικό εξοπλισμό, βρείτε ένα προστατευμένο σημείο από τον αέρα ή τον ήχο των αυτοκινήτων.\n6. Αποθηκευτικός χώρος & Αυτονομία\nΌσο πιο καλό βίντεο (μεγάλης ανάλυσης με πολλά fps) καταγράφει ένα smartphone, τόσο μεγαλύτερο είναι το αρχείο βίντεο που παράγεται. Τα hi-end smartphones που τραβάνε σε ανάλυση Full HD@30 ή 60fps, ακόμα και σε ανάλυση 4Κ, παράγουν πολύ μεγάλα αρχεία που απαιτούν αντίστοιχο αποθηκευτικό χώρο. Οπότε αν πηγαίνετε κάπου και πιστεύετε ότι θα τραβήξετε αρκετά λεπτά βίντεο, βεβαιωθείτε ότι έχετε τον απαραίτητο χώρο στην εσωτερική μνήμη ή στην κάρτα SD. Το να έχετε πάντως μια επιπλέον άδεια κάρτα SD στο μπρελόκ των κλειδιών σας δεν είναι κακή ιδέα. Αντίστοιχα, επειδή η χρήση της κάμερας και η καταγραφή βίντεο καταναλώνουν σημαντική ενέργεια, βεβαιωθείτε ότι η στάθμη της μπαταρίας δεν είναι χαμηλά. Φυσικά, αυτό είναι σχετικό και με τη χωρητικότητα της μπαταρίας που διαθέτει το τηλέφωνο.\n7. Ξεχάστε το ψηφιακό ζουμ!\nΌπως και στη φωτογράφιση μέσω smartphone, έτσι και στο βίντεο, η χρήση του ψηφιακού ζουμ, το μόνο που κάνει είναι να αλλοιώνει την εικόνα και να ενισχύει το κούνημα της. Δοκιμάστε να πλησιάσετε το αντικείμενό σας και να τραβήξετε χωρίς ζουμ. Αν αυτό δεν είναι εφικτό, τραβήξτε και πάλι χωρίς ζουμ και στη συνέχεια κάνετε crop στο κομμάτι που θέλετε. Αν μάλιστα διαθέτετε ένα τηλέφωνο που τραβάει βίντεο σε υψηλή ανάλυση, θα δείτε ότι ακόμα και το βίντεο που έγινε crop εμφανίζεται μια χαρά στην τηλεόρασή σας. Μια άλλη λύση είναι να προμηθευτείτε ένα φακό που προσαρτάται στο smartphone και προσφέρει οπτικό ζουμ που θα φέρει πιο κοντά το αντικείμενό σας χωρίς να αλλοιώσει την εικόνα. Σε αυτή την περίπτωση στηρίξτε καλά τη συσκευή σας ώστε να αποφύγετε και το ενοχλητικό κούνημα.\n8. Φωτισμός... αυτός ο άγνωστος\nΤο φως, είτε τεχνητό είτε του ήλιου, μπορεί να αποδειχθεί ο καλύτερος σύμμαχος και ταυτόχρονα ο χειρότερος εχθρός κατά τη βιντεοσκόπηση. Πλάνα με τον ήλιο αρκετά πριν τη δύση ή το συγκρότημα επί σκηνής στην πλάτη των προσώπων που βιντεοσκοπείτε θα καταλήξουν σε μαύρες σιλουέτες χωρίς κανένα βάθος και με το μεγαλύτερο μέρος της εικόνας «καμένο». Για να κάνετε το φως φίλο σας, μπείτε ανάμεσα σε αυτό και στο αντικείμενο, με πλάτη προς την πηγή φωτός. Για παράδειγμα, σε μια συναυλία με το συγκρότημα επί σκηνής, μπείτε ανάμεσα στη σκηνή και την παρέα και τραβήξτε με πλάτη στη σκηνή, Τα φώτα της σκηνής θα φωτίσουν τα πρόσωπα της παρέας και το αποτέλεσμα θα είναι πολύ καλύτερο.\nΤηλέφωνα, GPS, Δικτυακά > Κινητά Τηλέφωνα > Κινητά Τηλέφωνα\ncamera, video, zoom, αισθητήρας, βίντεο, κάμερα, μικρόφωνο, τρίποδο, φακός


«Κίνδυνος παγίωσης των μεθόδων τηλεκπαίδευσης και τηλεργασίας»\nΠΑΙΔΕΙΑ 🕔18/03/2020 - 20:28 | Author: Ρούσσου Ασημίνα\n\tΑ. Για τη Γ΄ Λυκείου.\n•\tΗ κυβέρνηση άμεσα να μειώσει και να ανακοινώσει την ύλη για τις Πανελλαδικές Εξετάσεις παίρνοντας και όλα τα μέτρα, ώστε να αποφευχθεί η μεταφορά των Πανελλαδικών τον Σεπτέμβρη.\n•\tΈκτακτη χρηματοδότηση στα σχολεία και τους μαθητές, ώστε να έχουν τον απαραίτητο τεχνολογικό εξοπλισμό για την ισότιμη πρόσβαση και στην εξ αποστάσεως διδασκαλία.\n•\tΤο περιεχόμενο της εξ αποστάσεως διδασκαλίας πρέπει να προσδιοριστεί αυστηρά στην επανάληψη ήδη διδαγμένων αντικειμένων. Οι μαθητές ΔΕΝ ΠΡΈΠΕΙ να εξεταστούν σε ύλη που θα έχει «προχωρήσει» με τις διαδικασίες της εξ αποστάσεως εκπαίδευσης.\n\tΒ. Για τις υπόλοιπες τάξεις\n•\tΔιεύρυνση της ενισχυτικής διδασκαλίας και έναρξη της πρόσθετης διδακτικής στήριξης στους μαθητές, όταν ανοίξουν τα σχολεία.\n•\tΜείωση της διδακτέας ύλης για όλες τις βαθμίδες της εκπαίδευσης και προσαρμογή της, ανάλογα με τον χαμένο διδακτικό χρόνο.\n•\tΕίναι ανέφικτη τεχνικά και κυρίως παιδαγωγικά η διαδικασία της «σύγχρονης» εξ αποστάσεως εκπαίδευσης για τις μικρότερες ηλικίες και κυρίως για τα παιδιά του Δημοτικού.\n•\tΗ αξιοποίηση των όποιων μορφών «σύγχρονης» διδασκαλίας (π.χ. ιστοσελίδες και πλατφόρμες που προσφέρει το Υπουργείο) δεν μπορούν να έχουν υποχρεωτικό χαρακτήρα.\n•\tΝα υλοποιήσει το Υπουργείο Παιδείας μορφές μαζικής και απευθείας ενημέρωσης των μαθητών και γονιών. π.χ. ειδικά εκπαιδευτικά προγράμματα, εκπαιδευτικά ντοκιμαντέρ κ.ά. , μέσω της Δημόσιας Τηλεόρασης με βάση τις ιδιαίτερες ανάγκες ανά τάξη και ανά ηλικιακή ομάδα,\n\tΓ. Για τους Εκπαιδευτικούς\n•\tΝα σταματήσουν οι πιέσεις για υποχρεωτική παρουσία των συναδέλφων στα σχολεία. Καμία τέτοια υποχρέωση δεν προκύπτει με βάση την Κ.Υ.Α.\n•\tΟ κάθε εκπαιδευτικός έχει τη δυνατότητα, εφόσον το κρίνει αναγκαίο, να εξασφαλίσει την επαφή με τους μαθητές του και τους γονείς. Καμία αυταρχική παρέμβαση της Διοίκησης δεν μπορεί να γίνει αποδεκτή.\n•\tΝα κλείσουν άμεσα τα ΚΕΣΥ, τα ΠΕΚΕΣ, τα ΚΠΕ. Οι Διευθύνσεις Εκπαίδευσης να λειτουργήσουν με το απολύτως αναγκαίο προσωπικό.\n•\tΤο διοικητικό έργο από τους Διευθυντές/ντριες, Προϊσταμένους-ες, κ.λπ., για όσο διάστημα παραμένουν κλειστά τα σχολεία, είναι σαφές ότι μπορεί να υποστηριχθεί με πολλούς τρόπους χωρίς το καθημερινό άνοιγμα των σχολείων.\n•\tΤα όποια μέτρα λόγω των ειδικών καταστάσεων δεν πρέπει να παραμείνουν ή να επεκταθούν μετά το άνοιγμα των σχολείων. Θα μας βρουν απέναντι σε κάθε τέτοια προσπάθεια!\nNews Tag: ΚΛΕΙΣΤΑΚΛΕΙΣΤΑ ΣΧΟΛΕΙΑΚΟΡΟΝΟΙΟΣΚΟΡΟΝΟΙΟΣ ΣΤΗΝ ΕΛΛΑΔΑΚΟΡΩΝΑΙΟΣ


«Γκρέκο Μασκαρά»! και , στα δίχτυα της...Γκιουζέλ, όταν, «Οι...δράκουλες της Ευρώπης ζητάνε περισσότεροφ αίμα» ,μείωση μισθών και ελεύθερες απολύσεις, ενώ 16 συμμορίες τοκογλύφων θησαυρίζουν μέσα στην κρίση.\nΟι οικονομικές εξελίξεις, η κριτική Παπανδρέου κατά ΝΔ, οι πιέσεις για κατάργηση του 14ου μισθού, το θέμα των φοροφυγάδων, η απεργία των τελωνειακών και εκτιμήσεις για ένταση στο Αιγαίο, είναι τα θέματα που απασχολούν τα πρωτοσέλιδα του ελληνικού Τύπου σήμερα.\n* ΑΓΓΕΛΙΟΦΟΡΟΣ: "Στα δίχτυα της...Γκιουζέλ- Ροζ κυκλώματα σε Θεσσαλονίκη- Πτολεμαΐδα"\n* ΑΔΕΣΜΕΥΤΟΣ ΤΥΠΟΣ: "Χωρίς καύσιμα και τελωνεία η Ελλάδα! Απεργίες από την Τρίτη αποδιαλύουν τη χώρα".\n* ΑΠΟΓΕΥΜΑΤΙΝΗ: "Αναζητεί φαντάσματα για άλλοθι- Σφοδρή επίθεση Παπανδρέου κατά των κυβερνήσεων της Ν.Δ.".\n* Η ΑΥΓΗ: "Με του λουρί στο σβέρκο...".\n* ΑΥΡΙΑΝΗ: "Οι...δράκουλες της Ευρώπης ζητάνε περισσότεροφ αίμα απο την Ελλάδα".\n* ΤΟ ΒΗΜΑ: "Ζητούν μείωση μισθών και ελεύθερες απολύσεις- Νέος γύρος πιέσεων απο τη Δευτέρα στις Βρυξέλλες".\n* Η ΒΡΑΔΥΝΗ: "Καταργούν το 14ο μισθό- Ποια πρόσθετα μέτρα θα επιβάλει το "Τριμερές διευθυντήριο".\n* ΕΘΝΟΣ: "Κορυδαλλό "βλέπουν" τρεις επώνυμοι- Σε εξέλιξη η επιχείρηση προφυλάκισης φοροφυγάδων".\n* ΕΛΕΥΘΕΡΗ ΩΡΑ: "Πως...αναστήθηκε ο "νεκρός Χιλιανός" του Χρυσοχοΐδη".\n* ΕΛΕΥΘΕΡΟΣ: "Χαμένος στο πέλαγος ο Γ.Α.Π. υβρίζει για να διασωθεί".\n* ΕΛΕΥΘΕΡΟΣ ΤΥΠΟΣ: "Βούλιαξαν τα έσοδα στο πρώτο τρίμηνο ΠΑΣΟΚ- Σοβαρή υστέρηση των εισπράξεων του κράτους".\n* ΕΛΕΥΘΕΡΟΤΥΠΙΑ: "Κοστούμι ΔΝΤ στο 2ο πακέτο- "Είμαστε έτοιμοι να σας στηρίξουμε με όποιον τρόπο θέλετε..." ".\n* ΕΞΠΡΕΣ: "Σε βαθύτερη ύφεση κινείται η οικονομία"\n* ΕΣΤΙΑ: "Η Ελλάς αυτομαστιγώνεται- Η κυβέρνησις διαλαλεί την αναξιοπιστία της".\n* ΗΜΕΡΗΣΙΑ: "Το πακέτο της βοήθειας- Η πρόταση Ζ.Κ. Γιούνκερ στο Eurogroup της Δευτέρας".\n* Η ΚΑΘΗΜΕΡΙΝΗ: "Πρόσθετα μέτρα προ των πυλών- Αιχμές Παπανδρέου κατά Ε.Ε.".\n* ΚΕΡΔΟΣ: "Οι αγορές τραβούν το σχοινί- Γιατί η πολιτική στήριξη των "27" δεν ήταν αρκετή να κατευνάσει τους κερδοσκόπους".\n* Ο ΚΟΣΜΟΣ ΤΟΥ ΕΠΕΝΔΥΤΗ: "Μυρίζει πετρέλαιο και ένταση στο Αιγαίο- Εγγραφο στα χέρια Παπανδρέου επιβεβαιώνει την ύπαρξη κοιτασμάτων στο Καστελόριζο\n* Ο ΛΟΓΟΣ: " "Βουτιά" 2% για την ελληνική οικονομία".\n* ΜΑΚΕΔΟΝΙΑ: "Κατηγορώ ΝΔ και Βρυξέλλες- Γ. Παπανδρέου! Γίναμε πειραματόζωο στις διεθνείς αγορές".\n* ΝΑΥΤΕΜΠΟΡΙΚΗ: "Νέο ευρωπαϊκό μήνυμα προς αγορές και Αθήνα".\n* ΤΑ ΝΕΑ: "Κόψτε τον 14ο μισθό και αυξήστε τον ΦΠΑ- Μας πιέζουν για ακόμα σκληρότερα μέτρα- Οργή Παπανδρέου: Μας θεωρούν πειραματόζωα".\n* Η ΝΙΚΗ: "Μακρύς ο δρόμος προς την Ιθάκη- Δεξιοί και αδέξιοι οδήγησαν την Ελλάδα στη χρεοκοπία".\n* ΡΙΖΟΣΠΑΣΤΗΣ: "Ξεσηκωμός του λαού είναι το πατριωτικό του καθήκον".\n* ΣΤΟ ΚΑΡΦΙ: "Τα 5 μοιραία ιατρικά λάθη-Αποκαλύπτεται το πόρισμα για τον άδικο χαμό του Νίκου Κακαουνάκη".\n* ΤΥΠΟΣ ΘΕΣΣΑΛΟΝΙΚΗΣ: "Γκρέκο Μασκαρά! - Τα καρναβάλια μας καλούν σε ξεφάντωμα για να ξεχάσουμε την οικονομική κρίση".Επισκόπηση οικονομικού\n* PRESS TIME: "16 συμμορίες τοκογλύφων- Ανεξέλεγκτοι θησαυρίζουν μέσα στην κρίση".


Νίκησαν ΠΑΟΚ Αλεξάνδρειας και Μ. Αλέξανδρος Τρικάλων στους πρώτους ημιτελικούς – Περισκόπηση\nΝίκησαν ΠΑΟΚ Αλεξάνδρειας και Μ. Αλέξανδρος Τρικάλων στους πρώτους ημιτελικούς\nΝίκες, που τους φέρνουν ένα βήμα πιο κοντά στον τελικό του κυπέλλου πέτυχαν το απόγευμα της Τετάρτης 7 Φεβρουαρίου ο ΠΑΟΚ Αλεξάνδρειας και Μ. Αλέξανδρος Τρικάλων, στα παιχνίδια της ημιτελικής φάσης του κυπέλλου της ΕΠΣ Ημαθίας.\nΟ ΠΑΟΚ Αλεξάνδρειας κέρδισε με 1-0 τον Φίλιππο Αλεξάνδρειας ενώ ο Μ. Αλέξανδρος Τρικάλων κέρδισε τον “συνονόματο” Μ. Αλέξανδρο Αγ. Μαρίνας με 0-4.\nΟι επαναληπτικοί αγώνες, από τους οποίους θα κριθεί ποιες θα είναι οι ομάδες που θα αγωνιστούν στον τελικό του κυπέλλου, θα διεξαχθούν την Τετάρτη 21 Φεβρουαρίου 2018 (ώρα έναρξης 14:30).\n← Εμπορικός Σύλλογος Αλεξάνδρειας – ενημέρωση για τη ρύθμιση οφειλών σε 120 δόσεις → Ξανά στη… “γειτονιά μας” αστεροειδής την Παρασκευή


Preview: Οι αγώνες της 2ης ημέρας | Sportstonoto\nPreview: Οι αγώνες της 2ης ημέρας\nΣας παρουσιάζουμε τα τελευταία νέα των έξι ομάδων που αγωνίζονται στη δεύτερη ημέρα του Παγκοσμίου Κυπέλλου με τα βλέμματα να είναι στραμμένα στον Σαλάχ και το Πορτογαλία – Ισπανία.\nTρία ιδιαίτερα σημαντικά παιχνίδια για την εξέλιξη των δύο πρώτων ομίλων συμπεριλαμβάνει το πρόγραμμα της δεύτερης ημέρας του Παγκοσμίου Κυπέλλου της Ρωσίας. Δίχως αμφιβολία το μεγαλύτερο ερωτηματικό είναι η συμμετοχή του Μοχάμεντ Σαλάχ ανήμερα των 26ων γενεθλίων του στην αναμέτρηση με την Ουρουγουάη, ενώ ξεχωριστό ενδιαφέρον έχει το ντέρμπι της Ιβηρικής χερσονήσου ανάμεσα στην Πορτογαλία και την Ισπανία.\nΑΙΓΥΠΤΟΣ – ΟΥΡΟΥΓΟΥΑΗ, ΣΤΟΝ ΑΣΤΕΡΙΣΜΟ ΤΟΥ ΣΑΛΑΧ\nΗ εύκολη επικράτηση της Ρωσίας στην πρεμιέρα απέναντι στη Σαουδική Αραβία έδειξε τόσο στην Αίγυπτο, όσο και στην Ουρουγουάη τι πρέπει να κάνουν. Από την ημέρα της κλήρωσης η συγκεκριμένη αναμέτρηση έμοιαζε ως ένα πρώιμο ντέρμπι – πρόκρισης για τις δύο ομάδες με τη νικήτρια να αποκτά σημαντικό αβαντάζ ενόψει της συνέχειας.\nΦυσικά, το ερώτημα το οποίο περιμένουμε όλοι να απαντηθεί είναι εάν ο Μοχάμεντ Σαλάχ θα ξεκινήσει στο ματς. Ο 26χρονος μεσοεπιθετικός της Λίβερπουλ φέρεται να είναι έτοιμος να ξεκινήσει την αναμέτρηση, αν και δεν είναι σίγουρο εάν ο Κούπερ θα θελήσει να τον χρησιμοποιήσει από την αρχή στην αναμέτρηση αφού δεν έχει αγωνιστεί από τον τελικό του Champions League λόγω του τραυματισμού του. Αν δεν τα καταφέρει είναι δεδομένο ότι ο Ραμαντάν Σομπί θα είναι εκείνος που θα ξεκινήσει.\nΣτην αντίπερα όχθη η Ουρουγουάη δεν αντιμετωπίζει κάποιο σημαντικό πρόβλημα και με το δίδυμο των Καβάνι και Σουάρες στην κορυφή θα προσπαθήσει να συνεχίσει το αήττητο σερί της κόντρα σε ομάδες από την Αφρική.\nΑίγυπτος (4-4-2): Ελ Σενάουι, Γκαμπρ, Χεγκάζι, Φατχί, Σαφί, Χάμεντ, Ελνένι, Τρεζεγκέ, Σαΐντ, Σαλάχ (Σομπί), Μόχσεν\nΟυρουγουάη (4-4-2): Μπουσλέρα, Γκ. Βαρέλα, Χιμένες, Γκοδίν, Κάσερες, Νάντες, Βεσίνο, Μπεντανκούρ, Αρασκαέτα, Καβάνι, Σουάρες\nΠροϊστορία: Μία φορά έχουν τεθεί αντιμέτωπες η Αίγυπτος με την Ουρουγουάη και αυτό σε φιλικό παιχνίδι το 2006. Τότε η ομάδα από τη Νότια Αμερική είχε επικρατήσει με 2-0 με τον Ντιέγκο Γκοδίν να είναι ο ένας εκ των σκόρερ και ο μοναδικός παίκτης της Ουρουγουάης που είχε ξεκινήσει σε εκείνη την αναμέτρηση και αγωνίζεται ακόμα.\nΤο στατιστικό που ξεχωρίζει: Η Ουρουγουάη δεν έχει ηττηθεί ποτέ από χώρα της Αφρικής σε τελική φάση Παγκοσμίου Κυπέλλου (1 νίκη και 2 ισοπαλίες), ενώ η Αίγυπτος δεν έχει καταφέρει να επικρατήσει σε αγώνα της σε Μουντιάλ.\nΜΑΡΟΚΟ – ΙΡΑΝ, ΤΟ ΜΑΤΣ ΤΗΣ ΕΛΠΙΔΑΣ\nΌταν βρίσκεσαι σε έναν όμιλο μαζί με την Ισπανία και την Πορτογαλία και θες να έχεις ελπίδες πρόκρισης στην επόμενη φάση ενός Παγκοσμίου Κυπέλλου τα πράγματα είναι ξεκάθαρα. Τόσο το Ιράν όσο και το Μαρόκο (18.00, ΕΡΤ-Sport24.gr) πρέπει να επικρατήσουν στη συγκεκριμένη αναμέτρηση για να έχουν πιθανότητες να βρεθούν στις “16”.\nΣτον αγώνα όπου 5 από τους 46 παίκτες έχουν αγωνιστεί στο παρελθόν ή αγωνίζονται ακόμα στην Ελλάδα (Χατζισαφί, Μασούντ και Ανσαριφάρντ από τη μία και οι Ντα Κόστα και Καρσελά από την άλλη) οι δύο ομάδες θα παίξουν την πιο βασική τους ζαριά για πρόκριση στην επόμενη φάση. Προβλήματα υπάρχουν τόσο για το Ιράν όσο και για το Μαρόκο. Για τους Ιρανούς σίγουρα είναι εκτός ο τιμωρημένος Εζατολάχι, ενώ οι Ταρέμι και Ντεζάγκα δεν βρίσκονται στην καλύτερη δυνατή κατάσταση αφού προέρχονται από τραυματισμούς.\nΓια το Μαρόκο το βασικό ερωτηματικό είναι η κατάσταση του Ναμπίλ Ντιράρ. Ο 32χρονος αμυντικός της Φενέρμπαχτσε δεν αγωνίστηκε στα τελευταία δύο φιλικά με τη Σλοβακία και την Εσθονία και είναι αβέβαιο αν θα ξεκινήσει.\nΙράν (4-3-3): Μπεϊρανβάντ, Μοχαμαντί, Πουραλιγκανζί, Τσεσμί, Μονταζερί, Μασούντ, Χατζισαφί, Εμπραχιμί, Αμίρι, Αζμουν, Τζαχανμπάχς\nΜαρόκο (4-2-3-1): Μοχαμεντί, Μεντίλ, Σαΐς, Μπενατιά, Χακιμί, Χιζές, Μπουσουφά, Μπελχαντά, Αχμαντί, Αμραμπάτ, Μπουταΐμπ\nΠροϊστορία: Μόλις μία φορά έχουν τεθεί αντιμέτωπες οι δύο χώρες και αυτή σε φιλικό το οποίο ολοκληρώθηκε χωρίς νικητή (1-1).\nΤο στατιστικό που ξεχωρίζει: Το Ιράν έχει αγωνιστεί άλλες τέσσερις φορές σε τελική φάση Παγκοσμίου Κυπέλλου και μετρά μόλις μία νίκη σε 12 αγώνες.\nΠΟΡΤΟΓΑΛΙΑ – ΙΣΠΑΝΙΑ, ΣΤΗ ΣΚΙΑ ΤΟΥ ΛΟΠΕΤΕΓΚΙ\nΔίχως αμφιβολία το σημαντικότερο ματς της ημέρας είναι και το τελευταίο χρονικά. Η Πορτογαλία αντιμετωπίζει την Ισπανία στις 21.00 (ΕΡΤ, Sport24.gr) στο ντέρμπι του δεύτερου ομίλου. Η αναμέτρηση θα γίνει στη σκιά των εξελίξεων με την αλλαγή προπονητή στην Εθνική Ισπανίας με την απομάκρυνση του Λοπετέγκι και την ανάληψη της τεχνικής ηγεσίας από τον Φερνάντο Ιέρο λίγα εικοσιτετράωρα πριν από τη σέντρα.\nΟι δύο ομάδες είναι τα φαβορί για να προκριθούν στην επόμενη φάση και όποια από τις δύο καταφέρει να επικρατήσει θα αποκτήσει προβάδισμα για την πρωτιά. Ο Φερνάντο Σάντος έχει όλους τους παίκτες στη διάθεσή του με τα βασικά ερωτηματικά για την αρχική ενδεκάδα να είναι δύο. Το ένα έχει να κάνει με τον παρτενέρ του Πέπε στο κέντρο της άμυνας με τους Ζοζέ Φόντε και Μπρούνο Άλβες να παλεύουν για αυτή τη θέση, ενώ το άλλο έχει να κάνει με τον παίκτη που θα είναι στην επίθεση μαζί με τον Κριστιάνο Ρονάλντο με τους Αντρέ Σίλβα και Γκονζάλο Γκουέντες να μονομαχούν για τη θέση.\nΑπό την άλλη η Ισπανία πέρα από τα εσωτερικά της προβλήματα έχει και ένα αγωνιστικό. Ο Ντάνι Καρβαχάλ ξεπέρασε μεν το πρόβλημα τραυματισμού που είχε, έκανε προπονήσεις τις τελευταίες ημέρες, ωστόσο δεν είναι ακόμα στο 100%. Για αυτό είναι πιθανό να ξεκινήσει στο δεξί άκρο της άμυνας ο Αλβάρο Οντριοθόλα ή ο Νάτσο.\nΠορτογαλία (4-2-3-1): Πατρίσιο, Σέντρικ, Πέπε, Φόντε, Γκερέιρο, Μουτίνιο, Γ. Καρβάλιο, Μπερνάρντο Σίλβα, Φερνάντες, Ρονάλντο, Γκουέντες\nΙσπανία (4-3-3): Ντε Χέα, Ντάτσο, Πικέ, Σέρχιο Ράμος, Ζόρντι Άλμπα, Μπουσκέτς, Κόκε, Ινιέστα, Σίλβα, Ίσκο, Ντιέγκο Κόστα.\nΠροϊστορία: Πορτογαλία και Ισπανία έχουν βρεθεί αντιμέτωπες 35 φορές σε επίσημες διοργανώσεις και φιλικά. Σε αυτά η Ισπανία μετρά 17 νίκες, η Πορτογαλία 6, ενώ 12 ματς έχουν τελειώσει χωρίς νικητή. Σε τελική φάση Παγκοσμίου Κυπέλλου οι δύο ομάδες έχουν κοντραριστεί μόνο μία φορά στη φάση των “16” στο Μουντιάλ του 2010 με τους Ισπανούς να επικρατούν με 1-0 χάρη σε τέρμα του Νταβίντ Βίγια στο 63′.\nΤο στατιστικό που ξεχωρίζει: Οι δύο ομάδες έχουν τεθεί αντιμέτωπες σε τελική φάση Παγκοσμίου Κυπέλλου και Ευρωπαϊκού πρωταθλήματος μόλις τέσσερις φορές και έχουν πετύχει συνολικά τέσσερα τέρματα.\nRelated TopicsFeaturedΔες ακόμηΠαγκόσμιο Κύπελλο


Θέρμανση TROTEC IR Βεράντας και επαγγελματικών χώρων με τηλεχειρισμό-IR2570S | Ψύξη- Κλιματισμός - Ψυκτο Λυκ\nΘέρμανση TROTEC IR Βεράντας και επαγγελματικών χώρων με τηλεχειρισμό-IR2570S\n€ 155.00 € 110.00 με ΦΠΑ\nΚατηγορία: Θερμαντικά Μεγάλης Ισχύος. Ετικέτα: Trotec.\nΤης TROTEC Γερμανίας\nΕύκολη ρύθμιση ισχύος και ON/OFF με τηλεχειριστήριο. Δυνατότητα ρύθμισης και από τη συσκευή.\nΔιαστάσεις: Υ x Π x Β : 19 x 87 x 9 εκατ.\nCable length: 1.8 m μήκος καλωδίου\nΡυθμιζόμενη γωνία κλίσης: 90°\n24 ωρών χρονοδιακόπτης


Μέγεθος γραμματοσειράς και ζουμ - αύξηση μεγέθους ... - Mozilla Support Community\nΜέγεθος γραμματοσειράς και ζουμ - αύξηση μεγέθους ...\nΤα πλήκτρα ελέγχου ζουμ σας επιτρέπουν να αυξομειώσετε είτε το μέγεθος μιας ολόκληρης ιστοσελίδας είτε μόνο το μέγεθος όλου του κειμένου για πιο εύκολη η ανάγνωση. Θα εξηγήσουμε πως λειτουργούν.\nTable of Contents1 Μεγέθυνση και σμίκρυνση μιας ιστοσελίδας2 Αλλαγή μόνο του μεγέθους του κειμένου2.1 Ορισμός ελάχιστου μεγέθους κειμένου\nΜεγέθυνση και σμίκρυνση μιας ιστοσελίδας\nΟρίστε πως να μεγεθύνετε και μικρύνετε μεμονωμένες ιστοσελίδες.\nΓια μεγέθυνση, με σταδιακή αύξηση μεγέθους, κρατήστε πατημένο το commandCtrl ενώ πατάτε το +. Για σμίκρυνση, με σταδιακή μείωση μεγέθους, κρατήστε πατημένο το commandCtrl ενώ πατάτε το -. Για επαναφορά μεγέθους στο κανονικό, κρατήστε πατημένο το commandCtrl ενώ πατάτε το 0. Προσθήκη πλήκτρων ελέγχου ζουμ στη γραμμή εργαλείων:\nΚάντε δεξί κλικ σε ένα κενό σημείο της Λωρίδας Καρτελών, επιλέξτε Customize... (Προσαρμογή...) και το παράθυρο Προσαρμογή Γραμμής Εργαλείων θα ανοίξει. Στο παράθυρο Προσαρμογή Γραμμής Εργαλείων, κάντε κλικ και σύρετε το στοιχείο "Πλήκτρα ελέγχου ζουμ" στο επιθυμητό μέρος σε μια από τις γραμμές εργαλείων σας.\nΚάντε κλικ στο Done (Τέλος) για αποθήκευση αλλαγών στις γραμμές εργαλείων σας. Δύο νέα εικονίδια-μεγεθυντικοί φακοί θα προστεθούν στη γραμμή εργαλείων σας, ένα με ένα συν (+) και ένα με ένα μείον (-).\nΜπορείτε πλέον να χρησιμοποιείτε το εικονίδιο +(μεγεθυντικός φακός) στην προσαρμοσμένη γραμμή εργαλείων για μεγέθυνση και το εικονίδιο -(μεγεθυντικός φακός) για σμίκρυνση.\nΚάντε κλικ στο κουμπί του μενού στα δεξιά. Θα ανοίξει το μενού προσαρμογής και θα δείτε στο πάνω μέρος τα πλήκτρα ελέγχου ζουμ.\nΧρησιμοποιήστε το κουμπί + για μεγέθυνση και το κουμπί - για σμίκρυνση. Ο αριθμός στη μέση είναι το τρέχον επίπεδο ζουμ - κάντε κλικ σε αυτό για επαναφορά του ζουμ στο 100%.\nΣυντομεύσεις πληκτρολογίου: Μπορείτε επίσης να ελέγξετε το ζουμ χωρίς ποντίκι. Κρατήστε πατημένο το commandCtrl ενώ πατάτε το + για μεγέθυνση, το - για σμίκρυνση, ή το 0 για επαναφορά. Συμβουλή: Για να ορίσετε το προεπιλεγμένο επίπεδο ζουμ για όλες τις ιστοσελίδες, δοκιμάστε το πρόσθετο NoSquint Plus.\nΑντί να αλλάξετε το μέγεθος σε όλα, μπορείτε απλά να αλλάξετε το μέγεθος του κειμένου.\nΠατήστε το πλήκτρο Alt για προσωρινή εμφάνιση των παραδοσιακών μενού του Firefox. Στο μενού στο επάνω μέρος, κάντε κλικ στο Προβολή και έπειτα στο Μεγέθυνση.\nΕπιλέξτε Μεγέθυνση μόνο του κειμένου. Αυτό επιτρέπει μόνο την αλλαγή του μεγέθους του κειμένου, όχι των εικόνων.\nΜπορείτε να ορίσετε το Firefox ώστε να εμφανίσει αυτόματα όλο το κείμενο σε ένα ελάχιστο μέγεθος γραμματοσειράς. Αν μια ιστοσελίδα περιέχει κείμενο που είναι μικρότερο, το Firefox αυξάνει το μέγεθός του σε αυτή την ελάχιστη τιμή.\nΕπιλέξτε την καρτέλα Περιεχόμενο. Στην καρτέλα Γραμματοσειρές & Χρώματα, κάντε κλικ στο Για προχωρημένους....Στην ενότητα Γραμματοσειρές & Χρώματα, κάντε κλικ στο Για προχωρημένους....\nΣτο αναδιπλούμενο μενού Ελάχιστο μέγεθος γραμματοσειράς, επιλέξτε το ελάχιστο μέγεθος σε εικονοστοιχεία στο οποίο πρέπει να εμφανίζεται όλο το κείμενο.\nΚάντε κλικ στο OK για αποθήκευση αλλαγών.\nΕναλλακτική μέθοδος: Αν δεν μπορείτε να αποκτήσετε πρόσβαση στις ρυθμίσεις γραμματοσειράς μέσω του κουμπί του μενού, πληκτρολογήστε about:config στη γραμμή διευθύνσεων. Αναζητήστε την προτίμηση font.minimum-size και αλλάξτε την τιμή σε 0.\nΠρόγραμμα περιήγησης ψηφιακής κοινότητας\nMozilla Support - Ελληνικά


Πριγκίπισσα Νταϊάνα: Η ανατριχιαστική εικόνα πριν το τροχαίο! Έσκυψε το κεφάλι της την ώρα που ο οδηγός…\nYou are at:Home»Επικαιρότητα»Κόσμος»Πριγκίπισσα Νταϊάνα: Η ανατριχιαστική εικόνα πριν το τροχαίο! Έσκυψε το κεφάλι της την ώρα που ο οδηγός…\nBy Hallocy.com\t 14/08/2019 202 views\nΣοκαριστικό ντοκουμέντο! Το κλικ με δική σας ευθύνη!\nΑυτή είναι η ανατριχιαστική εικόνα με την Πριγκίπισσα Νταϊάνα πριν το τροχαίο! Έσκυψε το κεφάλι της την ώρα που ο οδηγός… Αντέχετε να δείτε τι έκανε;\nΗ τελευταία εικόνα της πριγκίπισσας ζωντανή\nPrevious Article82χρονη γυμνάζεται καθημερινά για να αντέχει στο κρεβάτι με τον 39χρονο σύντροφό της (βίντεο)\nNext Article Εντοπίστηκε νεκρός άνδρας στη Λεμεσό


Οι Ισλαμοφασίστες και οι δημιουργοί τους - sepolia.net\nΠολύ σωστά ντόπια και ξένα ΜΜΕ κάνουν λόγω για «σφαγή στο Παρίσι», «Παγκόσμιο σοκ» και τα σχετικά για την τρομοκρατική δολοφονική επίθεση των ισλαμοφασιστών στο Παρίσι.\nΚαι φυσικά περίσσεψαν οι καταδίκες για τα «τέρατα» τους δολοφόνους ισλαμοφασίστες του ISIS. Και πάλι πολύ σωστά.\nΜια .. παρατήρηση μόνο. Προχτές το ισλαμικό κράτος πραγματοποιώντας διπλή βομβιστική επίθεση στη νότια Βηρυτό σκότωσε 44 ανθρώπους και τραυμάτισε 240 αρκετούς απ’ αυτούς πολύ σοβαρά.\nΧωρίς κανένα ενδοιασμό οι ισλαμοφασίστες έβγαλαν ανακοίνωση αναλαμβάνοντας την ευθύνη για το αποτρόπαιο αυτό έγκλημα δηλώνοντας ότι "έτσι τιμωρεί τους αποστάτες του Ισλάμ".\nΤα θύματα απ’ την μαρτυρική φτωχογειτονιά Μπουρζ –αλ - Μπαραζνε, σύμβολο της λιβανέζικης αντίστασης με πολύ ισχυρή παρουσία της Αριστεράς. Είδατε αυτό τo γεγονός να αξίζει πάνω από ένα μονόστηλο σε κάποιες εφημερίδες; Γιατί άραγε;\nΜήπως γιατί το Ισλαμικό κράτος δημιουργήθηκε και εξοπλίστηκε και από καπιταλιστικά κράτη και πριν στραφεί όπως το τέρας Φραγκεστάιν ενάντια στους κατασκευαστές του, εξυπηρετούσε με απόλυτη αφοσίωση τους δημιουργούς του, βάζοντας στο στόχαστρο του τα Κουρδικά κινήματα αντίστασης, όπως και των Λιβανέζων και των Παλαιστινίων; Ολων δηλαδή εκείνων που η Δύση θεωρεί «τρομοκράτες».\nΜήπως στην προκειμένη περίπτωση ισχύει η ρήση «έσπειραν ανέμους, θερίζουν θύελλες»;